title: 1Q84

text: Romaanin tapahtumat sijoittuvat Tokioon, kuvitteelliseen vuoteen 1984. Osa 1 sijoittuu huhti- ja kesäkuun välille, osa 2 heinä- ja syyskuun välille ja osa 3 loka- ja joulukuun välille.


title: 1Q84

text: Romaani alkaa sillä, että Aomame ottaa taksin Tokiosta kulkeakseen työkeikalle. Hän huomaa Janačekin Sinfoniettan soivan radiossa. Kun taksi jumittuu liikenneruuhkaan kuljettaja ehdottaa, että Aomame kiipeää hätäuloskäynnin yli ehtiäkseen tärkeään kokoukseensa, mutta varoittaa, että tämä saattaa muuttaa todellisuuden luonnetta. Aomame pääsee hotellille Shibuyassa, missä hän esiintyy työntekijänä tappaakseen vieraan. Hän suorittaa murhan työkalulla, joka ei jätä melkein mitään jälkeä uhriin, mikä johtaa tutkijat päättelemään uhrin kuolleen luonnollisen kuoleman sydänkohtauksen seurauksena.


title: 1Q84

text: Aomame alkaa kokea outoja asioita, huomaten maailmasta uusia yksityiskohtia, jotka ovat hienoisesti erilaisia. Hän esimerkiksi huomaa, että Tokion poliiseilla on semiautomaattiset pistoolit ja hän muistaa heidän aina kantaneen revolvereita. Aomame tarkistaa muistikuvansa tutkimalla suurimpien sanomalehtien arkistoja ja huomaa useita hiljattaisia suuria uutisjuttuja, joita hän ei muista. Eräs näistä tarinoista koskee ekstremistien joukkoa, jotka joutuivat piiritystilanteeseen poliisin kanssa Yamanashin prefektuurin vuorilla. Lukiessaan näitä artikkeleja hän päättelee elävänsä vaihtoehtoisessa todellisuudessa, jota hän kutsuu nimellä "1Q84" ja epäilee kaiken alkaneen siitä, kun hän kuuli Sinfoniettan soivan taksin radiossa.


title: 1Q84

text: Henkilöhahmo Tengo esitellään. Tengon julkaisutoimittaja ja mentori Komatsu pyytää häntä kirjoittamaan uudelleen taitamattomasti mutta muutoin lupaavan käsikirjoituksen, joka oli ollut mukana kirjoituskilpailussa. Komatsu haluaa lähettää romaanin arvovaltaiselle kustantamolle ja edustaa sen kirjoittajaa uutena kirjallisuuden nerona. Tengolla on varauksensa toisen kirjailijan teoksen uudelleen kirjoittamisesta, etenkin kun kyseessä on yläastelaisen kirjoitus. Hän suostuu tekemään työn vain jos hän saa tavata alkuperäisen kirjoittajan, jolla on kummallinen taiteilijanimi "Fuka-Eri". Tengo pyytää lupaa, mutta Fuka-Eri käskee Tengon tehdä käsikirjoituksella mitä haluaa.


title: 1Q84

text: Pian käy selväksi, että Fuka-Eri, jolla on lukihäiriö, ei kirjoittanut käsikirjoitusta itse eikä lähettänyt sitä kilpailuun itse. Tengon vaivaantuneisuus projektin kanssa syvenee, kun hän saa tietää, että mukana on muita ihmisiä. Fuka-Eri vie Tengon tapaamaan nykyistä huoltajaansa, miestä, jonka nimi on professori Ebisuno-sensei (戎野先生) tai Fuka-Erille yksinkertaisesti "Sensei". Tengo saa tietää, että Fuka-Erin vanhemmat olivat "Takashimaksi" (タカシマ) kutsutun kommuunin jäseniä. Hänen isänsä Tamotsu Fukada (深田保) oli Ebisunon ystävä ja kollega, mutta he eivät olleet samaa mieltä asiasta. Fukada ajatteli Takashiman olevan utopia; Ebisuno kuvaili kommuunia paikkana, jossa ihmisistä tuli ajatuksettomia robotteja. Fuka-Eri, jolle Ebisuno-sensei antoi lempinimen "Eri" (エリ), oli siihen aikaan vasta pieni lapsi.


title: 1Q84

text: Vuonna 1974 Fukada ja 30 jäsentä perustivat uuden kommuunin, jota kutsuttiin nimellä "Sagikake" (さきがけ). Kommuunin nuoret jäsenet tekivät ahkerasti töitä Fukadan alaisuudessa, mutta myöhemmin eripuraisuudet jakoivat kommuunin kahtia. Radikaali puoli perusti uuden kommuunin "Akebono" (あけぼの), joka joutui lopulta tulitaisteluun poliisin kanssa lähellä Motosu-järveä (本栖湖) Yamanashin prefektuurissa. Eräänä päivänä Fuka-Eri ilmestyi Ebisuno-sensein ovelle. Hän ei puhu eikä selitä mitä hänelle tapahtui. Kun Ebisuno yrittää ottaa yhteyttä Fukadaan Sagikakessa, hänelle kerrotaan, ettei Fukada ole tavoitettavissa. Siten Ebisunosta tulee Fuka-Erin huoltaja ja 1Q84n nykyhetkessä he eivät ole kuulleet Fuka-Erin vanhemmista seitsemään vuoteen, mikä saa Ebisunon pelkäämään pahinta.


title: 1Q84

text: Asuessaan Ebisunon kanssa Fuka-Eri kirjoitti tarinansa, Ilmakotelon ((空気さなぎ). Koska hän ei itse kykene kirjoittamaan, hän kertoo tarinansa Azamille (アザミ), Ebisunon omalle tyttärelle. Fuka-Erin tarina kertoo tytön elämästä kommuunissa, jossa hän tapasi joukon mystisiä olentoja, joihin Fuka-Eri viittaa "pikkuväkenä" (リトル・ピープル). Ajan myötä Tengo alkaa epäillä Fuka-Erin romaanissa kuvailtujen mystisten tapahtumien oikeasti tapahtuneen.


title: 1Q84

text: Sillä aikaa Aomame toipuu psykologisesti tehtävästään tappaa hotellivieras. Paljastuu, että hänellä on henkilökohtainen ja ammatillinen suhde vanhempaan varakkaaseen naiseen, johon viitataan "Leskirouvana" (女主人). Ajoittain Leskirouva pyytää Aomamea tappamaan miehiä, jotka ovat häijysti pahoinpidelleet naisia, ja käy selväksi, että sekä Aomamella että Leskirouvalla on oma henkilökohtainen menneisyys, joka antaa tulta heidän teoilleen. He näkevät järjestäytyneet murhansa eräänä tapana taistella vakavaa perheväkivaltaa vastaan.


title: 1Q84

text: Aomame tapaa olla seksuaalisesti kevytkenkäinen; viimeisimmän tapponsa jälkeen hän purkaa stressiä käymällä sinkkubaareissa ja harrastamalla irtosuhteita vanhempien miesten kanssa. Näiden huvien aikana hän tapaa Ayumin, naispoliisin, joka niin ikään harrastaa seksiä purkaakseen stressiä. He yhdistävät voimansa, mikä toimii hyvin. Aomamen läheinen ystävyyssuhde Ayumin kanssa saa hänet muistamaan aikaisemman ystävänsä, joka oli perheväkivallan uhri ja joka teki itsemurhan sen takia. Aomame ja Ayumi pysyvät ystävinä, kunnes eräänä päivänä Aomame lukee lehdestä, että Ayumi on hirtetty kuoliaaksi hotellissa.


title: 1Q84

text: Leskirouva esittelee Aomamen 10-vuotiaalle tytölle nimeltä Tsubasa. Tsubasa ja hänen vanhempansa ovat olleet osallisina Sakigakessa. Kultin johtaja, josta käytetään vain nimeä "Johtaja", on pakonomaisesti pahoinpidellyt Tsubasaa. Tsubasan nukkuessa Leskirouvan omistamassa turvakodissa, Fuka-Erin romaanissa mainitut "Pikkuväkiset" ilmestyvät Tsubasan suusta ja muodostavat kotelon, joka kostuu ilmasta vedetyistä säikeistä. Leskirouva menetti oman tyttärensä perheväkivallan seurauksena ja haluaa nyt adoptoida Tsubasan. Tsubasa kuitenkin katoaa turvakodista eikä koskaan palaa.


title: 1Q84

text: Leskirouva tutkii Sakigakea ja saa todisteita laaja-alaisesta pahoinpitelystä. Tsubasan lisäksi muita esipuberteettisia tyttöjä on käytettyä seksuaalisesti hyväksi. Leskirouva pyytää Aomamea murhaamaan Sakigaken uskonnollisen johtajan, Johtajan, jonka kerrotaan olleen kyseinen pahoinpitelijä. Aomame tapaa Johtajan, joka onkin fyysisesti valtava ihminen, jolla on lihasongelmia. Hän paljastaa olevansa Fuka-Erin isä ja että hänellä on erikoisvoimia, kuten telekineesi. Hän on myös se, joka Sakigakessa kuulee uskonnollisten äänten puhuvan hänelle. Johtaja, tietäen, että Aomame on lähetetty tappamaan hänet, tekee lopulta sopimuksen: Aomame tappaisi hänet ja hän suojelisi Tengoa vahingolta. Keskusteltuaan pitkään Johtajan kanssa Aomame lopulta tappaa hänet ja piilottautuu ennalta sovittuun paikkaan, jonka Leskirouva ja Tamaru, hänen henkivartijansa, ovat järjestäneet.


title: 1Q84

text: Aomamen ja Tengon rinnakkaiset maailmat alkavat lähentyä yhä enemmän. Sakigaken palkkaama yksityisetsivä Ushikawa seuraa Tengoa saadakseen tietoa "Ilmakotelosta". Johtajan murhan jälkeen Sakigawa on myös määrännyt Ushikawan selvittämään Aomamen olinpaikan. Aomame oli sopinut terapeuttisen hieronnan Johtajan kanssa vain tappaakseen tämän sen aikana. Romaani alkaa seurata Ushikawaa osassa 3. Hän oli aiemmin asianajaja, joka sai hyvän elannon edustamalla ammattirikollisia. Hän joutui ongelmiin lain kanssa ja joutui jättämään uransa. Hänen vaimonsa ja hänen kaksi lastaan jättivät hänet, ja siitä lähtien hän on ollut etsivä. Hän on ruma olento, joka inhottaa kaikkia, mutta hän on älykäs ja kykenee kokoamaan faktoja sekä käyttämään logiikkaa ja deduktiivista päättelyä.


title: 1Q84

text: Ushikawa keskittyy Tengoon, Aomameen ja Leskirouvaan tutkimuksensa epäiltyinä. Koska Leskirouvan taloa vartioidaan hyvin ja koska Aomame on kadonnut ilman johtolankaa, Ushikawa päättää väijyä Tengon asuntoa nähdäkseen, jos hän saisi jotain tietoa liittyen Aomameen. Hän vuokraa huoneen Tengon talosta ja asettaa kameran ottaakseen kuvia asukkaista. Hän todistaa Fuka-Erin, joka on piilotellut Tengon asunnolla, tulevan ja menevän. Fuka-Eri näyttää tiedostavan Ushikawan. Hän jättää Tengolle lapun ja lähtee. Myöhemmin Ushikawa näkee Tengon palaavan kotiin vierailtuaan kuolevan isänsä luona. Lopulta Ushikawa huomaa Aomamen lähtevän talolta, kun tämä itse oli seurannut Ushikawaa löytääkseen Tengon.


title: 1Q84

text: Ennen kuin Ushikawa ehtii raportoida Aomamesta Sakigakelle, Tamaru livahtaa Ushikawan asuntoon, kun tämä nukkuu ja tiedustelee etsivältä mitä hän tietää Tengosta ja Aomamesta. Tamaru saa tietää, että Ushikawa tietää liikaa ja on riskinä Aomamen, Leskirouvan ja itsensä turvallisuudelle. Tamaru päätyy tappamaan Ushikawan jättämättä jälkiä tekotavasta. Tamaru soittaa Ushikawan yhteyshenkilölle Sakigakessa, jotta he voisivat poistaa etsivän ruumiin asunnosta.


title: 1Q84

text: Aomame ja Tengo löytävät lopulta toisensa Ushikawan tutkinnan kautta ja Tamarun avulla. He olivat lapsuudessa luokkatovereita vaikkakaan heillä ei ollut luokkahuoneen ulkopuolella yhtäkään hetkeä etteikö Aomame olisi tiukasti puristanut Tengon kättä, kun lähettyvillä ei ollut muita lapsia. Se hetki merkitsi käännekohtaa sekä Aomamen että Tengon elämässä ja he löysivät uudelleen perustavanlaatuisen rakkauden vaikka aikaa oli kulunut. Aomame ja Tengo tapasivat uudelleen 20 vuoden jälkeen, Ushikawan ja Sakigaken jahdattua heitä molempia. He onnistuvat pääsemään pois "1Q84":n oudosta maailmasta, jolla on kaksi näkyvää kuuta, todellisuuteen, jonka he olettavat olevan heidän alkuperäinen maailmansa vaikka on pieniä merkkejä siitä, ettei se ole. Romaani loppuu siihen, että he seisovat hotellihuoneessa katsoen käsikädessä taivaan yhtä kirkasta kuuta.


title: Junnila

text: Junnila voi viitata seuraaviin:Sukunimenä:


title: Lehkonen

text: Lehkonen on suomalainen sukunimi, joka on muun muassa seuraavilla henkilöillä:


title: Kiviaho

text: Kiviaho on suomalainen sukunimi. Kiviaho-nimisiä henkilöitä:


title: Sandvik (täsmennyssivu)

text: Sandvik voi tarkoittaa seuraavia:


title: Kallas

text: Kallas-nimisiä henkilöitä:


title: Bergström

text: Bergström voi viitata seuraaviin:


title: Kreuzer

text: Kreuzer oli nykyisen Saksan eteläosissa sijainneissa valtioissa sekä Itävallassa ja Sveitsissä käytössä ollut rahayksikkö.


title: Kreuzer

text: Ensimmäisenä se otettiin käyttöön Etelä-Tirolissa 1200-luvun lopulla ja myöhemmin 1500-luvulta lähtien eteläsaksalaisissa ruhtinas-, herttua-, ja kuningaskunnissa.


title: Kreuzer

text: Saksan alueella kreuzerista luovuttiin Saksan keisarikunnan yhdistymisen myötä vuonna 1871. Itävalta-Unkarissa se oli käytössä vuoteen 1892 ja Sveitsissä vuoteen 1850 saakka.


title: XO

text: XO tarkoittaa seuraavia:


title: Ob (täsmennyssivu)

text: Ob tarkoittaa seuraavia:


title: With the Marines at Tarawa

text: With the Marines at Tarawa () on 2. maaliskuuta 1944 julkaistu propagandaelokuva Tarawan taistelusta. Elokuva voitti vuoden 1944 Oscar-palkinnon parhaasta lyhytdokumentista.


title: With the Marines at Tarawa

text: Elokuvassa esitetään aitoa kuvamateriaalia, joka on kuvattu Tarawan taistelussa 20.–23. lokakuuta 1943, jolloin Yhdysvaltain merijalkaväki hyökkäsi Tarawan saarelle ja taisteli keisarillisen Japanin armeijaa vastaan. Filmi on kokonaan värifilmi. Siinä ei ole näyttelijöitä eikä varsinaisia tuottajia, ja se sisältää hyvin paljon taistelua ja raakoja kohtauksia. Presidentti Roosevelt salli filmin näyttämisen elokuvateattereissa, mutta sen raakuuden ja aidon väkivallan takia sitä ei aluksi aiottu näyttää. Filmissä ei ylistetä sotimista, vaan se näyttää ihmisille millaista sota todellisuudessa: raakaa, julmaa ja karmeaa.


title: With the Marines at Tarawa

text: "With the Marines with Tarawa" tunnetaan siitä, että se sisältää hyvin raakaa materiaalia aidoista taistelukohtauksista, tosin alkuperäisessä leikkaamattomassa versiossa näytetään yhä enemmän raaempia ja julmempia kohtauksia jonka seurauksena filmiä leikattiin huomattavasti. Filmissä näytetään yhdysvaltalaisten pommittavan lentokoneista ja laivoista Tarawan saarta, filmissä mainitaan että yhdysvaltalaiset pommittivat yli 2 miljoonaa kiloa räjähteitä tarawan saarelle. Filmissä näytetään japanilaisten sotilaiden kuolevan merijalkaväen tulitukseen ja autenttista kuvaa kuolleista japanilaisista ja yhdysvaltalaisista sotilaista. Tarawan taistelussa 20.–23. lokakuuta 1943 kuoli noin 1 000 yhdysvaltalaista sotilasta ja yli 4 500 japanilaista sotilasta. Vain 17 japanilaista sotilasta antautui vangiksi, joista vain yksi oli upseeri Kiyoshi Ota. Merijalkaväki myös sai Kiyoshi Otan päiväkirjan talteen jossa on ainoat tunnetut kuvaukset ja näkemykset japanilaisten näkökulmasta Tarawan taistelusta. Muut vangitut olivat japanilaisia ja korealaisia pakkotyöläisiä. Tarawan taistelu oli yksi verisimmistä merijalkaväen taisteluista Tyynellämerellä.


title: Anu Urpalainen

text: Anu Johanna Urpalainen (o.s. "Hynninen", s. 27. syyskuuta 1966 Imatra) on kokoomusta edustava poliitikko. Hän oli kansanedustaja Kymen vaalipiiristä vuosina 2012–2015.


title: Anu Urpalainen

text: Urpalainen on ollut neljästi ehdolla eduskuntaan. Vuoden 2003 vaaleissa hän sai 2 296 ääntä, vuoden 2007 vaaleissa 3 332 ääntä ja vuoden 2011 vaaleissa 3 322 ääntä jääden varasijalle. Hän nousi eduskuntaan elinkeinoministeri Jyri Häkämiehen siirryttyä Elinkeinoelämän keskusliiton toimitusjohtajaksi marrakuussa 2012. Urpalainen oli ehdolla myös vuoden 2015 eduskuntavaaleissa, mutta häntä ei valittu jatkokaudelle.


title: Anu Urpalainen

text: Urpalainen on ollut Imatran kaupunginvaltuuston jäsen vuodesta 1997. Vuoden 2012 kunnallisvaaleissa hän oli kokoomuksen ääniharava Imatralla saaden 382 ääntä. Tätä ennen hän toimi nelivuotiskauden Imatran kaupunginhallituksen puheenjohtajana. Hän kuuluu myös Etelä-Karjalan liiton hallitukseen.


title: Anu Urpalainen

text: Urpalainen valmistui ylioppilaaksi Vuoksenniskan lukiosta vuonna 1985 ja kasvatustieteen maisteriksi Joensuun yliopistosta vuonna 1993. Hän on työskennellyt luokanopettajana Joutsenossa vuodesta 1995 lähtien ja toiminut myöhemmin Lappeenrannan Joutsenossa sijaitsevan Martikanpellon koulun rehtorina vuodesta 2007. Urpalainen tunnetaan myös urheiluvaikuttajana, ja hän toimi pitkään pesäpalloseura Imatran Pallo-Veikkojen puheenjohtajana.


title: Afrikansaksinokka

text: Afrikansaksinokka ("Rynchops flavirostris") on saksinokkien sukuun kuuluva rantalintu.


title: Afrikansaksinokka

text: Afrikansaksinokka on 36-42 senttimetriä pitkä. Se on yläpuolelta musta ja alapuolelta valkoinen. Alanokka on ylänokkaa pidempi.


title: Afrikansaksinokka

text: Afrikansaksinokkia pesii Saharan eteläpuolisessa Afrikassa. Kannan koko on arvioitu olevan 15000-25000 yksilöä ja laji on luokiteltu silmälläpidettäväksi.


title: Afrikansaksinokka

text: Afrikansaksinokka vaatii laajoja, tyyniä vesialueita. Afrikansaksinokat pesivät jokien varsilla kuivilla hiekkadyyneillä, joilla on vain vähän kasvillisuutta. Pesimäkauden ulkopuolella afrikansaksinokat järvillä ja laguuneissa, suolapannuilla, marskimailla sekä estuaareilla.


title: Afrikansaksinokka

text: Afrikansaksinokat pesivät kuivina kausina jokien ollessa matalimmillaan. Tämä tapahtuu Länsi- ja Itä-Afrikassa yleensä maalis-kesäkuussa ja päiväntasaajan eteläpuolella heinä-marraskuussa. Afrikansaksinokka pesii pienissä yhdyskunnissa, joissa voi parhaimmillaan pesiä 50 paria. Laji munii 2-3 tai joskus 4 munaa, joita haudotaan noin 21 päivää.


title: Afrikansaksinokka

text: Afrikansaksinokka käyttää ravinnokseen kalaa.


title: Kankaanperä

text: Kankaanperä on suomalainen sukunimi. Kankaanperä-nimisiä henkilöitä:


title: Juhani Merikallio

text: Juhani Merikallio (s. 1946) on suomalainen toimittaja. Hän työskenteli Yleisradiossa yli 30 vuoden ajan. Parhaiten hänet tunnetaan pitkäaikaisena Sävellahja 22000 -ohjelman toimittajana. Hän oli pitkään Ruotsin radion suomenkielisessä toimituksessa ja vieraili aikanaan Suomen televisiossakin uutistoimittajana.


title: Juhani Merikallio

text: Jäätyään eläkkeelle Yleisradiosta vuonna 2003 Merikallio muutti takaisin kotiseudulleen Kokemäelle. Merikallio on edelleen jatkanut toimittajan työtä tehden muun muassa radio-ohjelmia Iskelmä Satakunnalle. Merikallio on myös aktiivisesti mukana SPR:n toiminnassa. Hän onkin eläkkeellä todennut olevansa kiireisempi kuin koskaan, sillä hän on mukana vapaaehtoistoiminnassa sekä eri yhdistysten ja järjestöjen avustajana.


title: Juhani Merikallio

text: Vuodesta 2007 lähtien Juhani Merikallio on ollut Kokemäen kaupunginvaltuustossa SDP:n edustajana. Hän oli myös eduskuntavaaliehdokkaana vuonna 2011.


title: Tuokkola

text: Tuokkola on suomalainen sukunimi, joka on muun muassa seuraavilla henkilöillä:


title: Palmroth

text: Palmroth on muun muassa seuraavien henkilöiden sukunimi:


title: Tuomainen

text: Tuomainen on suomalainen sukunimi. Tuomainen-nimisiä henkilöitä:


title: Jo Frost

text: Joanne "Jo" Frost (s. 27. kesäkuuta 1971 Lontoo) on brittiläinen pedagogi ja televisiokasvo.


title: Jo Frost

text: Nimellään kulkevassa televisio-ohjelmassa Jo Frost ratkaisee perheen pulmia, jotka kohdistuvat lapsiin "Lapsityrannit"-ohjelmassa, nykyään ohjelman nimi on alkukielinen "Supernanny". Ohjelma on alkanut Britanniassa 2004 ja Yhdysvalloissa 2005. Jo menee perheisiin, jossa lapsilla on pahoja käytösongelmia ja hän ratkoo ongelmat. Sitä ennen hänellä oli 12 vuoden kokemus lastenhoitotyöstä, ja ohjelmaan hän päätyi ilmoituksen perusteella. Ohjelmaa on seurattu lähes 50 maassa.


title: Tuhkanen

text: Tuhkanen on suomalainen sukunimi, joka on muun muassa seuraavilla henkilöillä:


title: Näsi

text: Näsi voi tarkoittaa seuraavia:


title: Curling talviolympialaisissa 2010 – miesten turnaus

text: Miesten curlingturnaus talviolympialaisissa 2010 alkoi 16. helmikuuta ja päättyi 27. helmikuuta 2010. Olympiakultaa voitti isäntämaa Kanada. Kultamitali oli Kanadalle toinen perättäinen.


text: Tie-breaker Ruotsi - Iso-Britannia 7-6


text:
16. helmikuuta klo 9.00
16. helmikuuta klo 19.00
17. helmikuuta klo 14.00
18. helmikuuta klo 9.00
18. helmikuuta klo 19.00
19. helmikuuta klo 14.00
20. helmikuuta klo 9.00
20. helmikuuta klo 19.00
21. helmikuuta klo 14.00
22. helmikuuta klo 9.00
22. helmikuuta klo 19.00
23. helmikuuta klo 14.00
24. helmikuuta klo 14.00
25. helmikuuta klo 14.00
27. helmikuuta klo 9.00


title: Curling talviolympialaisissa 2010 – naisten turnaus

text:
Naisten curlingturnaus talviolympialaisissa 2010 alkoi 16. helmikuuta ja päättyi 26. helmikuuta 2010.
Olympiakultaa voitti Ruotsi.


text: 16. helmikuuta klo 14.00


text:
17. helmikuuta klo 9.00
17. helmikuuta klo 19.00
18. helmikuuta klo 14.00
19. helmikuuta klo 9.00
19. helmikuuta klo 19.00
20. helmikuuta klo 14.00
21. helmikuuta klo 9.00
21. helmikuuta klo 19.00
22. helmikuuta klo 14.00
23. helmikuuta klo 9.00
23. helmikuuta klo 19.00


title: Keittiökavaljeerit

text: Keittiökavaljeerit on Yrjö Nortan ohjaama suomalainen komediaelokuva vuodelta 1948. Tatu Pekkarisen käsikirjoituksessa on kaukaisia yhtymäkohtia Aino Pekkarisen vuonna 1929 syntyneeseen näytelmään "Keittiörakkautta".


title: Keittiökavaljeerit

text: Elokuvan tarinassa on hyödynnetty ajankohtaisia aiheita, kuten vuokrasäännöstely, asuntopula, pääkaupungissa tarvittava asumislupa ja Kolkkulan perheen kissan nimi Sinuhe. Televisiokin on keksitty juonen kulkua edistämään.


title: Keittiökavaljeerit

text: Maalaistyttö Kerttu lähtee Helsinkiin tienaamaan leipänsä, kun viimeisetkin säästöt piti lähettää Amerikkaan konkurssin tehneelle tädille. Kaupungista Kerttu saa paikan äkkirikastuneen Kolkkulan perheen sisäkkönä. Samaan taloon tulee pian myös toinen maaltamuuttaja Martti, johon talon emäntä iskee silmänsä. Martti puolestaan on ihastunut Kerttuun, kuten on talon nuori isäntä Arvikin. Vanha isäntä taas on ihastunut pulloonsa ja sihteeriinsä.


title: Keittiökavaljeerit

text: Varatuomari Juntunen yrittää turhaan tavoittaa Kerttua kertoakseen, että hän on kuolleen Amerikan-tätinsä omaisuuden perijä. Martti ja Arvi eivät tiedä perinnöstä, mutta yrittävät molemmat tehdä vaikutuksen Kerttuun ja kyräilevät toisiaan mustasukkaisina. Tästä alkuasetelmasta käynnistyy tapahtumien ja kommellusten ketju, ja tuhansien dollarien perintöä alkavat tavoitella muutkin.


title: Keittiökavaljeerit

text: Aikalaisarvostelijat eivät lämmenneet elokuvahupailulle, vaikka jotkut nostivatkin esille sen viihteelliset arvot. Eräs arvostelija lähti siitä, ettei elokuva ”pyydäkään olla muuta kuin viatonta ja kevyttä ajanvietettä, jossa on katsojia vahvasti naurattavaa komiikkaa, arkista hyväntuulisuutta sekä karkeita liioitteluja ja kömpelyyksiä, jotka saattavat ajattelevan yleisön hämilleen”.


title: Keittiökavaljeerit

text: Ankarampaa kritiikkiä sai käsikirjoitus, joka ”ei ollut edes elokuvaamisen arvoista materiaalia”. Yrjö Nortan panos ohjaajana ei juuri saanut huomiota. Toisen arvostelun mukaan elokuvan suurin ongelma oli kerronnan huono rytmi, lähinnä hitaus. Näyttelijöistä kiitosta keräsi lähinnä Emmi Jurkka, joka tarjosi ”ainoan järkevän luonnekuvan”.


title: Keittiökavaljeerit

text: Elokuva esitettiin televisiossa ensimmäisen kerran 19.7.2013


title: Salva Sevilla

text: Salvador "Salva" Sevilla López (s. 18. maaliskuuta 1984 Berja, Almería, Andalusia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan hyökkäävä keskikenttäpelaaja.


title: Salva Sevilla

text: Sevilla pelasi kauden 2003–2004 aikana Poli Ejidossa 10 Segunda Divisiónin ottelua. Hän kävi kaudella 2004–2005 lainalla Atlético Madrid C:ssä ja pelasi myös yhden Segunda División B:n ottelun Atlético Madrid B:ssä vuonna 2005. Vuosina 2005–2008 Sevilla edusti Sevilla B:tä, jossa pelasi kahdet nousukarsinnat mukaan lukien 88 ottelua ja teki 11 maalia. Kaudet 2005–2007 seura pelasi Segunda División B:ssä ja kaudeksi 2007–2008 se nousi Segunda Divisióniin. Seuraavat kaksi vuotta hän pelasi Salamancassa tehden 73:ssa Segunda Divisiónin ottelussa 17 maalia. Kaudeksi 2010–2011 Sevilla siirtyi niin ikään Segunda Divisiónissa pelanneeseen Real Betisiin. Ensimmäisellä kaudellaan Betisissä hän teki 33 ottelussa kolme maalia. Betis nousi kauden päätteeksi Primera Divisióniin kaudeksi 2011–2012.


title: Salva Sevilla

text: Sevilla pelasi ensimmäisen ottelunsa Primera Divisiónissa 27. elokuuta 2011 Granadaa vastaan. Ensimmäisen maalinsa hän teki 18. syyskuuta 2011 Athletic Bilbaon verkkoon ja koko kaudella maaleja syntyi 26 ottelussa kaksi.


title: Troy Donockley

text: Troy Donockley (s. 30. toukokuuta 1964) on englantilainen säveltäjä ja multi-instrumentalisti, joka tunnetaan parhaiten irlantilaisen säkkipillin () soittajana. Hän on soittanut useiden yhtyeiden keikkamuusikkona. 9. lokakuuta 2013 hänestä tuli Nightwishin jäsen samaan aikaan laulaja Floor Jansenin kanssa.


title: Sävellahja 22000

text: Sävellahja 22000 oli Yleisradiossa vuosina 1962–2003 kuultu radio-ohjelma. Sillä kerättiin varoja muun muassa Suomen Punaisen Ristin eri avustuskohteisiin.


title: Sävellahja 22000

text: Sävellahja lähetettiin ensimmäistä kertaa vuonna 1956. Apua kerättiin muun muassa Unkariin maassa tapahtuneen kansannousun jälkeen. Säännöllisesti se aloitettiin vuonna 1962 SPR:n silloisen puheenjohtajan kenraali A. E. Martolan aloitteesta. Ohjelman nimi tuli Sävellahjan postisiirtotilin numerosta.


title: Sävellahja 22000

text: Sävellahjaa kuultiin sunnuntaisin alun perin radion Yleisohjelmassa ja myöhemmin Yle Radio Suomessa sekä Yle Radio 1:ssä. Ohjelman juontajana toimi vuoteen 1986 asti Esko Mustonen. Hänen jäätyään eläkkeelle sitä toimitti Juhani Merikallio.


title: Sävellahja 22000

text: Ohjelman esikuvan mukaan aloitettiin 1960-luvulla myös nuorisolle suunnattu Nuorten sävellahja. Sitä lähetettiin aina Yleisradion kanavauudistukseen vuoteen 1990 saakka.


title: Sävellahja 22000

text: Samaan aikaan Sävellahja 22000:n kanssa aloitettiin ruotsinkielinen "En gåva i toner".


title: Sävellahja 22000

text: Sen ensimmäisenä toimittajana oli 14 vuoden ajan Anders G. Lindqvist. Ohjelmaa kuuluu edelleen Yle Radio Vegan ohjelmistoon nimellä "Tongåvan". Nykyinen toimittaja on Camilla Kivivuori.


title: Sävellahja 22000

text: Ruotsinkielistä sävellahjaa tehtiin myös nuorille suunnattuna nimellä "Ungdomens gåva i toner".


title: Apenniinienpaimenkoira

text: Apenniinienpaimenkoira ("Cane da Pastore dell'Apennino Reggiano") on italialainen koirarotu.


title: Apenniinienpaimenkoira

text: Apenniinienpaimenkoira muistuttaa pienikokoista sutta, koska sitä tiedetään risteytetyn myös susien kanssa - tästä juontavat nimitykset "cane lupino" ja "cane luvin". Se onkin tyypiltään ja piirteiltään hyvin susimainen: sillä on pystyt korvat, kolmionmuotoinen pää ja suipponeva kuono. Rodusta on kaksi karvamuunnosta, lyhyt- ja pitkäkarvainen. Kaikki värit ja väriyhdistelmät sallitaan, mutta yleisimmät ovat harmaa, tuhkanharmaa, fawn, punainen, kuparinvärinen, ruskea, musta, valkoinen ja kaksivärinen. Jopa blue merlejä, brindlejä, oransseja ja norsunluunvärisiä koiria esiintyy. Urosten säkäkorkeus on 52–58 cm ja narttujen 48–54 cm. Paino vaihtelee 20–30 kg välillä.


title: Apenniinienpaimenkoira

text: Apenniinienpaimenkoira on 2-vuotiaaksi asti sosiaalinen ja leikkisä. Normaalioloissa se on harkitseva ja rauhallinen. Siitä saa kuitenkin koulutettua suojelukoiran, ja omistajan käskystä se ei epäröi toimia nopeasti ja pelottomasti. Se on erittäin oppivainen ja sitä voidaan käyttää lampaiden paimentamiseen tai omaisuuden vartiointiin. Se tulee erittäin hyvin toimeen lasten kanssa, mutta kiintyy yleensä vain yhteen perheenjäseneen kun taas muihin se suhtautuu lähes välinpitämättömästi. Urokset ovat reviiritietoisia.


title: Apenniinienpaimenkoira

text: Apenniinienpaimenkoira on kotoisin Apenniinien vuoristosta Reggio Emilian läheltä ja on läheistä sukua cane toccatorelle. Toisin kuin voisi luulla, sana "gigante" sen toisessa italiankielisessä nimessä ei viittaa kokoon (kyse on vain keskikokoisesta koirasta) vaan vuoreen joka sijaitsee lähellä sen kotialuetta.


title: Apenniinienpaimenkoira

text: Rotu on erittäin vanha ja sen historia voidaan jäljittää 1000-luvulle asti. "Lupino" eli sudentyyppinen koira on tunnettu pitkään paikallismuunnoksina eri puolilla Reggio Emilian laaksoja. Näihin muunnoksiin lukeutuivat mm. Ramiseton "ventassonsusikoira", Collagnan "valbonansusikoira", Gessi Triassicin "costa de grassinsusikoira" ja Villa Minozzon "val d'astansusikoira". Nykyinen rotu polveutuu kaikista neljästä paikallismuunnoksesta.


title: Apenniinienpaimenkoira

text: Apenniinienpaimenkoiran tehtävä on ollut toimia paimen- ja vahtikoirana. Maatalouden harjoittamisen käytyä alueella harvinaisemmaksi ja muiden rotujen saavuttua alueelle siitä on tullut uhanalainen: jäljellä arvioidaan olevan enää noin 200 puhdasrotuista yksilöä. Ente Nazionale della Cinofilia Italiana ei tunnusta rotua.


title: Midaksen kosketus

text: Midaksen kosketus on 24. marraskuuta 2012 MTV3-kanavalla alkanut gameshow, jossa kilpailijat pelaavat isokokoisella kostetusnäyttöruudulla. Ohjelmaa esitettiin alun perin lauantaisin, mutta ohjelma siirrettiin 30. joulukuuta esitettäväksi sunnuntaisin. Ohjelman viimeinen jakso esitettiin 20. tammikuuta 2013. Ohjelmaa juonsi Janne Virtanen.


title: Midaksen kosketus

text: Ohjelmassa kahden hengen joukkue yrittää voittaa kosketusnäytöllä pelattavissa peliosuuksissa mahdollisimman monta peliä. Pelit ovat joko tieto- taito tai action-pelejä. Jokainen voitettu peli kartuttaa joukkueen voittopottia, jonka kohtalo selviää minuutin mittaisessa finaalipelissä. Onnistuessaan pelaajat voivat voittaa jopa 10 000 euroa, mutta tappio merkitsee paluuta kotiin tyhjin käsin.


title: Midaksen kosketus

text: "Midaksen kosketus" on ohjelmaa tuottavan kotimaisen Intervisio -tuotantoyhtiön kehittämä formaatti. Kaikki ohjelmassa nähtävät pelit ja niissä käytettävä tekniikka on kehitetty ohjelmaa varten.


title: Burak Yılmaz

text: Burak Yilmaz (s. 15. heinäkuuta 1985 Antalya, Turkki) on turkkilainen jalkapalloilija. Hän edustaa turkkilaista Galatasarayta ja on pelipaikaltaan hyökkääjä.


title: Burak Yılmaz

text: Helmikuussa 2010 Burak siirtyi pysyvällä siirrolla Trabzonsporiin. Hieman vaisuhkon alun jälkeen hän alkoi löytämään pikku hiljaa maalijyväänsä uudessa seurassaan ja viimeisteli lopulta ensimmäisellä kokonaisella kaudellaan 2010–2011 19 maalia 30 pelaamassaan sarjaottelussa. Joukkueeltakin kausi sujui hyvin, kun se sijoittui lopulta sarjassa toiseksi.


title: Burak Yılmaz

text: Kausi 2011–2012 sujui Burakilta vielä edellistä paremmin hänen voittaessa sarjan maalikuninkuuden 33 maalilla, jotka hän teki 34 ottelussa. Maalimäärä oli myös seuran uusi yhden kauden ennätys ja jätti taakseen näin Fatih Tekken tekemän ennätyksen (31) kaudelta 2004–2005.


title: Burak Yılmaz

text: 13. heinäkuuta 2012 hän siirtyi 4+1-vuotisella sopimuksella Galatasarayhin. Hänestä maksettiin 5 miljoonan euron siirtokorvaus.


title: Island Line

text: Island Line on noin 13,7 kilometriä pitkä rautatie Wightsaarella Yhdistyneessä kuningaskunnassa. Se on saaren ainoa säännöllisessä matkustajakäytössä oleva rautatielinja. Matkustajaliikenteestä vastaa South West Trains -yhtiö, joka käyttää linjalla brändinimeä Island Line Trains.


title: Island Line

text: Island Line kulkee Ryden kaupungista saaren pohjoisosasta Shankliniin saaren itälaidalle. Ryde Pier Headin rautatieasemalta on lauttayhteys Portsmouthiin. Lisäksi linjalta on yhteys Isle of Wight Steam Railway -museorautatielle.


title: Peter Rasmussen

text: Peter Rasmussen (s. 15. lokakuuta 1975 Kööpenhamina, Tanska) on tanskalainen jalkapalloerotuomari. Hän on toiminut kansainvälisenä erotuomarina vuodesta 2006 lähtien.


title: José Cañas Ruiz-Herrera

text: José Alberto Cañas Ruiz-Herrera (s. 27. toukokuuta 1987 Jerez de la Frontera, Cádiz, Andalusia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan puolustava keskikenttäpelaaja.


title: José Cañas Ruiz-Herrera

text: Cañas pelasi viimeisen juniorivuotensa Betisissä 2004–2005. Vuosina 2005–2007 hän pelasi Betis C:ssä ja vuosina 2006–2010 Betis B:ssä, jossa hänelle merkittiin 79 Segunda División B:n ottelua ja neljä maalia. Kauden 2008–2009 lopulla Cañas pääsi edustusjoukkueeseen ja pelasi ensimmäisen ottelunsa Primera Divisiónissa 3. toukokuuta 2009 Atlético Madridia vastaan. Betis putosi kauden päätteeksi Segunda Divisióniin. Seuraavalla kaudella Cañas ei pelannut yhtään ottelua edustusjoukkueessa, mutta kaudella 2010–2011 hän pääsi pelaamaan 15 ottelua. Kauden päätteeksi Betis nousi kahden vuoden tauon jälkeen Primera Divisióniin, jossa Cañas pelasi kauden 2011–2012 aikana 22 ottelua.


title: Laranjada

text: Laranjada on madeiralainen appelsiininmakuinen hiilihapotettu virvoitusjuoma. Laranjadaa valmistaa ja jakelee Pestana Groupin omistama Empesa de Cervejas da Madeira. Ensimmäiset Laranjada-juomat myytiin vuonna 1872, ja kyseessä oli ensimmäinen portugalilainen virvoitusjuoma. Laranjada on 14 vuotta vanhempi kuin alkuperäinen Coca-Cola.


title: Marko Salo

text: Marko Salo (8. elokuuta 1964 – 23. maaliskuuta 2005 Helsinki) oli suomalainen oopperalaulaja (tenori) ja yksi suomalaisen musiikkiteatterin uranuurtajista.


title: Marko Salo

text: Salo aloitti opinnot Sibelius-akatemiassa vuonna 1986. Oopperalaulajaksi Salo kouluttautui 1990-luvun alussa opettajinaan muun muassa Matti Tuloisela, Peter Lindroos sekä hänen oma isänsä Jorma Hynninen.


title: Marko Salo

text: Kansallisoopperassa Salo esiintyi erityisesti lapsille suunnatuissa tuotannoissa. Hän esiintyi lisäksi muun muassa Ilmajoen Musiikkijuhlilla sekä Savonlinnan oopperajuhlilla. Salo oli mukana perustamassa kahta suomalaista musiikkiteatteria, Ooppera Skaalaa sekä Musiikkiteatteri Kapsäkkiä.


title: Marko Salo

text: Marko Salo menehtyi aivokalvontulehdukseen 40-vuotiaana maaliskuussa 2005.


title: Tom Harald Hagen

text: Tom Harald Hagen (s. 1. huhtikuuta 1978 Grue, Norja) on norjalainen jalkapalloerotuomari. Hänestä tuli kansainvälinen erotuomari vuonna 2009.


title: Tom Harald Hagen

text: Hagen tuomitsi ensimmäisen ottelunsa Norjan pääsarjassa Tippeligaenissa vuonna 2006. Hän pääsi tuomitsemaan vuoden 2010 Norjan cupin loppuottelua, jossa kohtasivat Strømsgodset IF ja Follo FK.


title: Tom Harald Hagen

text: Ensimmäisen ottelunsa Mestarien liigassa Hagen tuomitsi 19. lokakuuta 2011, jossa vastakkain olivat AC Milan ja FK BATE.


title: Sikasota

text: Sikasota oli sota, joka käytiin Kanadaa tuolloin hallinneen Iso-Britannian ja Yhdysvaltojen välillä San Juanin saarten hallinnasta Yhdysvaltain luoteiskulmassa Washingtonin osavaltiossa nykyisellä Yhdysvaltain ja Kanadan rajalla. Sodan aiheutti ilmeisesti sika, joka eksyi syömään perunoita naapurin pellolta. Sota kesti 13 vuotta vuodesta 1859 vuoteen 1872.


title: Sikasota

text: Sodan taustana oli kiista Yhdysvaltain ja Britannian rajan kulusta San Juanin saarten kohdalla. Saarten asema oli sotilasstrategisesti tärkeä ja saarille oli asettunut asukkaita kummastakin maasta.


title: Sikasota

text: 15. kesäkuuta 1859 yhdysvaltalainen maanviljelijä Lyman Cutlar huomasi sian penkovan hänen perunapellollaan. Hän ampui perunoita varastelevan sian sen enempää empimättä. Sian omistaja, Cutlarin irlantilainen naapuri Charles Griffin, kimpaantui eläimen kohtalosta. Kun naapurukset eivät päässeet yksimielisyyteen korvauksesta, Hudson's Bay Companyn palveluksessa ollut Griffin meni brittiläisten viranomaisten pakeille. He uhkasivat heittää Cutlarin vankilaan, jollei tämä maksaisi siasta vaadittua summaa.


title: Sikasota

text: Cutlar pyysi suojelua Yhdysvaltojen armeijalta. 27. heinäkuuta San Juaniin saapui 66 yhdysvaltalaissotilasta.


title: Sikasota

text: Kummatkin osapuolet kokosivat pikkuhiljaa joukkojaan San Juaniin, mutta yhtään taistelua ei käyty, vaan osapuolten upseerit jopa tapasivat yhteisissä jumalanpalveluksissa. Lopulta yksitoikkoisen sodan jälkeen osapuolet siirsivät päätöksen saarten hallinnasta puolueettomalle Saksan keisari Wilhelm I:lle vuonna 1871. Lokakuussa 1872 keisari päätti saarten haltijaksi Yhdysvallat.


title: HMS Havelock (1915)

text: HMS Havelock oli Britannian Kuninkaallisen laivaston Abercrombie-luokan monitori ensimmäisessä maailmansodassa.


title: HMS Havelock (1915)

text: Bethlehem Steelin Charles M. Schwab tarjosi 3. marraskuuta 1914 amiraliteetin ensimmäiselle merilordille Winston Churchillille käyttöön neljä neljäntoista tuuman 45 pituuskaliiperin BL Mk II kaksoistykkitornia, jotka oli tilattu Kreikan laivaston "Salamista" varten. Torneja ei kuitenkaan voitu toimittaa brittien kauppasaarron vuoksi saksalaiselle telakalle. Kuninkaallinen laivasto suunnitteli torneja varten monitoriluokan, joka oli suunniteltu nimenomaan rannikkomaalien tulittamiseen.


title: HMS Havelock (1915)

text: Aluksen köli laskettiin 12. joulukuuta 1914 Belfastissa. Alus laskettiin vesille 29. huhtikuuta 1915. Yhdysvaltain ollessa edelleen puolueeton alus nimettiin uudelleen 31. toukokuuta palvelukseen otettaessa "HMS M2":ksi ja edelleen 19. kesäkuuta "HMS General Grantiksi". Lopulta 21. kesäkuuta aluksen nimeksi tuli "HMS Havelock".


title: HD 40307 g

text: HD 40307 g on tähteä HD 40307 kiertävä eksoplaneetta. Se sijaitsee keskustähtensä elinkelpoisella vyöhykkeellä. Planeetan löysi suomalaisen Mikko Tuomen johtama tutkimusryhmä.


title: HD 40307 g

text: HD 40307 g:n löysi kansainvälinen tutkimusryhmä, jota johtivat Mikko Tuomi ja Guillem Anglada-Escude. Planeetta löydettiin säteisnopeusmenetelmä avulla ESO:n HARPS-laitetta käyttäen.


title: HD 40307 g

text: HD 40307 g kiertää tähteä HD 40307 Maalarin tähdistössä 42 valovuoden päässä Maasta. Samassa aurinkokunnassa tiedetään olevan ainakin viisi muuta planeettaa. Massaltaan HD 40307 on 7,1 kertaa Maan suuruinen. Sen etäisyys keskustähdestään on 90 miljoonaa kilometriä ja kiertoaika 197,8 Maan vuorokautta.


title: HD 40307 g

text: HD 40307 g kiertää keskustähteään etäisyydellä, jolla nestemäisen veden esiintyminen on mahdollista. Lisäksi sillä on samankaltainen yön ja päivän vaihtelu kuin Maalla. Jos HD 40307 on kiviplaneetta, siellä voi esiintyä elämää.


title: Dmitri Smolski

text: Dmitri Smolski (, ; 25. heinäkuuta 1937 Minsk – 29. syyskuuta 2017) oli valkovenäläinen säveltäjä. Hänen tärkeimpiin teoksiinsa lukeutuu muun muassa oopperaa, 14 sinfoniaa ja konserttoja. Hänellä oli Valko-Venäjän kansantaiteilijan arvo.


title: Dmitri Smolski

text: Smolski syntyi Minskissä ja opiskeli Moskovan konservatoriossa sekä Valko-Venäjän valtionkonservatoriossa. Hän opetti itse muun muassa Halina Harelavaa. Hänen musiikkiaan on esitetty kansainvälisesti. Hän oli heavy metalia soittavan kitaristi Victor Smolskin isä.


title: Louis Ferreira

text: Louis Ferreira (s. 20. helmikuuta 1967 Terceira, Azorit, Portugali) on portugalilaista syntyperää oleva kanadalainen näyttelijä. Eräs hänen tunnetuimmista rooleistaan on eversti Everett Young televisiosarjassa "Stargate Universe".


title: Louis Ferreira

text: Luís Ferreira syntyi Terceiran saarella, Azoreilla, Portugalissa. Pojan ollessa nuori perhe muutti Kanadaan. Hän varttui North Yorkin alueella Torontossa, Ontariossa. Näyttelijänuransa hän aloitti vuonna 1986 televisioelokuvassa "Elinkautinen helvetissä", jossa hänellä on pieni rooli. Ensimmäiset pari vuosikymmentä hän käytti taiteilijanimeä Justin Louis, mutta portugalilaissyntyisen äitinsä kuoltua vuonna 2008 päätti vaihtaa nimensä Louis Ferreiraksi. Nimi on hänen syntymänimensä, paitsi alkuperäisen etunimensä Luís sijaan hän päätti ottaa käyttöön nimen Louis.


title: Louis Ferreira

text: Ferreira on esiintynyt yli sadassa roolissa televisiosarjoissa ja elokuvissa. Merkittävämpiä rooleja hän on kuitenkin saanut vasta 2000-luvulla. Vuonna 2004 hänellä oli rooli elokuvassa "Kuolleiden aamunkoitto". Sen jälkeen hän esitti 2004–2006 apulaisjohtaja John Pollockia televisiosarjassa "Kadonneiden jäljillä". Vuonna 2007 hän esiintyi elokuvissa "Shooter" ja "Saw IV". Viimeisin rooli Ferreiralla on ollut vuonna 2012 julkaistussa televisiosarjassa "The L.A. Complex".


title: Louis Ferreira

text: Hänet on kiinnitetty Oscar Vegan rooliin kanadalaiseen televisiosarjaan "Motive", jonka ensimmäinen jakso julkaistiin Kanadassa helmikuussa 2013. Kanadalaisen tuottaja-käsikirjoittaja Daniel Ceronen luoma 13-osainen sarja kertoo naispuolisesta rikosetsivästä, jonka johtama tutkimusrhyhmä jahtaa sarjamurhaajaa. Sarjan kuvaukset alkoivat vuoden 2012 jälkipuoliskolla.


title: Louis Ferreira

text: Ferreira on vieraillut muun muassa televisiosarjoissa "24", "Aarteenmetsästäjä", "Highlander", "NCIS Rikostutkijat", "CSI", "", "Criminal Minds – FBI-tutkijat" ja "". Hän on tehnyt myös useita äänirooleja. Vuonna 2011 hänen ääntään kuultiin Mazdan mainoskampanjassa.


title: Louis Ferreira

text: Ferreira sai vuonna 2008 parhaan pääosan Gemini-palkinnon roolistaan sarjamurhaajana televisiosarjassa "Durham County". Vuonna 2010 hän oli ehdokkaana saman palkinnon saajaksi roolistaan televisiosarjassa "Stargate Universe".


title: E. T. Mensah

text: Emmanuel Tettey Mensah (1919 Accra – 19. heinäkuuta 1996) oli ghanalainen trumpetisti, saksofonisti ja lauluntekijä. Hän vaikutti merkittävästi Ghanan musiikin kehitykseen, ja häntä on nimitetty nykyaikaisen highlife-musiikin isäksi. Hän muun muassa johti Tempos-yhtyettä, jonka hitteihin lukeutuvat "Donkey Calypso", "School Girl" ja "Sunday Mirror". Mensah esiintyi vuonna 1957 Ghanan itsenäisyysjuhlallisuuksissa Louis Armstrongin kanssa. John Collins julkaisi hänen elämäkertateoksensa "E.T. Mensah: King of Highlifen".


title: E. T. Mensah

text: Mensahilla oli koulutusta apteekin alalla.


title: Sin Son-ho

text: Sin Son-ho (; s. 5. heinäkuuta 1948) on pohjoiskorealainen diplomaatti. Hänet nimitettiin maansa pysyväksi edustajaksi YK:ssa vuonna 2008. Hän oli aiemmin työskennellyt muun muassa Afrikan valtioissa. Sin on valmistunut vuonna 1972 Kim Il-sungin yliopistosta, ja hänellä on vaimo ja kaksi lasta.


title: Tuula Sarotie

text:
Tuula Sisko Sarotie (s. 5. toukokuuta 1956 Helsinki
 on Radion sinfoniaorkesterin intendentti ja entinen Fazerin konserttitoimiston johtaja. Koulutukseltaan hän on kauppatieteiden maisteri.


title: Tuula Sarotie

text: Sarotie toimi Turun musiikkijuhlien tuotantosihteerinä 1982–1986 ja Helsingin kaupunginorkesterin apulaisintendenttinä 1986–1987, kunnes siirtyi Fazer Musiikki Oy:n osastopäälliköksi ja 1991 Fazer Konserttitoimisto Oy:n toimitusjohtajaksi. Vuonna 2001 hänet valittiin Radion sinfoniaorkesterin intendentiksi.


title: Tonttujen jouluyö

text: Tonttujen jouluyö on ruotsalainen lasten joululaulu, jonka alkuperäinen nimi on "Tomtarnas Julnatt". Laulu tunnetaan Ruotsissa myös nimillä "Midnatt råder" tai "Tipp tapp". Laulun on säveltänyt Vilhelm Sefve-Svensson ja sanoittanut Alfred Smedberg. Suomenkielisten sanojen tekijää ei tiedetä. Laulu julkaistiin alun perin Ruotsissa vuonna 1898 "Jultomten"-lastenlehdessä.


title: Tonttujen jouluyö

text: Suomessa laulun ovat levyttäneet muiden muassa Kipparikvartetti, Tapio Rautavaara, trio Vieno Kekkonen, Laila Kinnunen ja Brita Koivunen, Polyteknikkojen kuoro sekä Ylioppilaskunnan Laulajat.


title: Benjamin West

text: Benjamin West (10. lokakuuta 1738 Springfield, Pennsylvania – 11. maaliskuuta 1820 Lontoo) oli yhdysvaltalainen taidemaalari, joka maalasi historiamaalauksia pääosin Yhdysvaltain vallankumouksen ajoilta. Hän asui myös Englannissa.


title: Benjamin West

text: West syntyi Pennsylvaniassa majatalonpitäjän kymmenlapsiseen perheeseen. West vaikutti laajasti Yhdysvaltojen taiteeseen toimimalla kolmen sukupolven opettajana. Hänen oppilaitaan olivat muiden muassa Samuel Morse, Charles Willson Peale, Gilbert Stuart ja John Trumbull. Hän oli myös ensimmäinen amerikkalainen, joka sai taiteilijana huomiota ulkomailla.


title: Benjamin West

text: West oli maalarina aluksi enimmäkseen itseoppinut. Hän toimi 1740-luvun lopulta 1750-luvun lopulle Pennsylvaniassa maalaten muotokuvia.


title: Benjamin West

text: Yhdeksänvuotiaana West oli tavannut sattumalta englantilaisen muotokuvamaalarin, mikä innosti hänet ottamaan maalaamisen ammatikseen. Hän matkusti 1760 Italiaan, missä tutustui antiikin ajan taiteeseen ja ajankohtaisen uusklassismiin. Kolme vuotta myöhemmin hän oleskeli Englannissa. Westin maalaukset herättivät siellä runsaasti huomiota. Westistä tuli Englannin johtava uusklassisti ja kuningas Yrjö III tilasi häneltä töitä. West kuvasi 1770-luvulla tuohonastisista tavoista poiketen historiallisia tapahtumia ennemminkin ajanmukaisessa kuin antiikinaikaisessa asussa, mikä herätti hämmästystä, varsinkin maalauksessa "Kenraali Wolfen kuolema" vuodelta 1770.


title: Benjamin West

text: West oli Lontoossa yksi Royal Academy of Artsin perustajista ja hän toimi sen puheenjohtajana 1792–1820.


title: Nicola Muscat

text: Nicola Muscat (s. 25. kesäkuuta 1994) on maltalainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 44. sijalle ajalla 27,22. Muscat oli aiemmin tehnyt kansallisen ennätyksen ajalla 26,87. Häntä valmensi Andy Colbourn.


title: Adzo Kpossi

text: Adzo Kpossi (s. 25. tammikuuta 1999 Lomé) on togolainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 73. sijalle eli toiseksi viimeiseksi ajalla 37,55. Tästä huolimatta Kpossi paransi omaa ennätystään ja myös kansallista ennätystä. Häntä valmensi hänen isänsä Kwami Kpossi, ja hän harjoitteli Loméssa hotellien altaissa. Hänestä tuli Lontoon olympialaisten nuorin kilpailija.


title: Kirkko ja koti

text: Kirkko ja koti on Siilinjärven ja Kuopion seurakuntayhtymän evankelis-luterilaisten seurakuntien lehti. Sitä kustantaa kristillinen mediatalo Kotimaa-yhtiöt. Lehti perustettiin vuonna 1913, jolloin se sai nimen "Siunausta koteihin". Se on Suomen toiseksi vanhin seurakuntalehti ja se jaetaan kuukauden vimeisenä keskiviikkona ilmaisjakeluna jokaiseen alueen talouteen. Lehden painosmäärä on 77 000 kappaletta (2013). Kirkko ja koti -lehti käsittelee kristinuskon peruskysymyksiä ja tiedottaa seurakuntien tapahtumista. Lehden päätoimittaja on Minna Siikaniva.


title: Mantiqueiranpaimenkoira

text: Mantiqueiranpaimenkoira ("Pastor mantiqueira") on brasilialainen koirarotu, josta on olemassa kolme muunnosta: sileäkarvainen, pitkäkarvainen ja kiharakarvainen.


title: Mantiqueiranpaimenkoira

text: Mantiqueiranpaimenkoira on keskikokoinen, ketterä ja rungoltaan neliömäinen paimenkoira. Kuono on kapea ja korvat pystyt ja eteenpäin suuntautuneet. Silmät voivat olla joko ruskeat, siniset tai keskenään eriväriset.


title: Mantiqueiranpaimenkoira

text: Rodusta tunnetaan kolme karvamuunnosta - sileä-, pitkä- ja kiharakarvainen - sekä kolme karvanpituutta - lyhyt, keskipitkä ja pitkä. Harmaa keltaisin merkein tai sininen keltaisin merkein on yleisin väri, ja muut sallitut värit ovat musta, valkoinen, ruskea, ruskea mustin merkein, kellanharmaa, kullanpunainen ja fawn. Vaikka suurosa koirista on yksivärisiä, joko mustalla maskilla tai ilman, myös pienet valkoiset ja mustat merkit ovat yleisiä etenkin ruskeilla, kullanpunaisialla ja fawneilla yksilöillä.


title: Mantiqueiranpaimenkoira

text: Mantiqueira-vuoriston karjanajajat arvostavat suuresti mantiqueiranpaimenkoiran työominaisuuksia karjan paimentajana. Sillä on voimakas paimennusvietti, jonka avulla se opastaa karjan jyrkkien vuorten halki tai kokoaa sen aitaukseen. Paikalliset asukkaat sanovat sen olevan karjatilallisille elintärkeä työväline


title: Mantiqueiranpaimenkoira

text: Mantiqueiranpaimenkoira on ikivanha rotu, joka on kotoisin Mantiqueira-vuoristosta Brasilian Kaakkoiselta alueelta. Sen uskotaan polveutuvan vanhoista brasilialaisista koirista jotka tunnettiin nimellä "policiais" ("poliisi"): tästä yhtenä todisteena nykyinen rotu tunnetaan yhä samalla nimellä kuin sen oletetut esi-isät. Sen epäillään risteytyneen sittemmin saksanpaimenkoiran, belgianpaimenkoiran, hollanninpaimenkoiran ja valkoisen paimenkoiran kanssa, mitä vastaavasti puoltaa sen rakenne ja belgianpaimenkoiraa muistuttava ulkonäkö.


title: Mantiqueiranpaimenkoira

text: Paikalliset karjanajajat tarvitsivat hyvän, maatiaismaisen, ketterän, voimakkaan ja sitkeän paimenkoiran, joka kykeni ajamaan karjaa poluilla jonne karjatilallinen ei voinut itse hevosineen mennä Mantiqueira-vuoriston jyrkkärinteisen maaston takia. He valitsivat huolella parhaat jalostuskoirat, joita vuosisatojen ajan risteyttämällä he loivat tämän uuden rodun. Koska vuoristoon oli vaikea päästä, se säilyi puhtaana muiden rotujen vaikutteilta.


title: Mantiqueiranpaimenkoira

text: Maatalouden alettua modernisoitua viime vuosien aikana ja karjankasvatuksen vähennyttyä mantiqueiranpaimenkoira on menettänyt merkitystään ja ulkomaalaisten muuttaessa yhä enenevissä määrin alueelle sinne kulkeutuu heidän mukanaan uusia koiria. Tämän vuoksi rotu on nykyisin uhanalainen ja on alkanut sekoittua vierasperäisten rotujen kanssa.


title: Mantiqueiranpaimenkoira

text: Vaikka Mantiqueira-vuoristo sijaitseekin São Paulon, Minas Geraisin ja Rio de Janeiron osavaltioissa, suurin osa koirista elää Minas Geraisin paikkakunnilla ja vain murto-osa São Paulon ja Rio de Janeiron alueilla. Kaupungit joissa niitä on eniten ovat Virgínia, Passa Quatro, Marmelópolis, Delfim Moreira, Venceslau Brás, Itajubá, Piranguçu, Brasópolis, Gonçalves, Sapucaí Mirim, Paraisópolis, Conceição dos Ouros, Cachoeira de Minas, Santa Rita do Sapucaí, Piranguinho, Natércia, Pedralva, São José do Alegre, Heliodora, Cristina, Maria da Fé ja Conceição das Pedras. São Paulossa ne ovat keskittyneet enimmäkseen Monteiro Lobaton, São Bento do Sapucaín, ja Campos do Jordãon kaupunkeihin.


title: Japmaseisoja

text: Japmaseisoja ("Braco de Japma") on sukupuuttoon kuollut brasilialainen koirarotu, joka on saanut nimensä kehittäjänsä J. A. P. Magalhãesin nimikirjaimien mukaan.


title: Japmaseisoja

text: Japmaseisoja ei muistuttanut olemukseltaan tyypillistä seisojaa, ja se poikkesi kantaroduistaan huomattavasti vaikka se olikin perinyt tiettyjä ominaisuuksia niistä jokaiselta. Se ei ollut yhtä kevyt kuin pointteri eikä yhtä raskas ja vankkarakenteinen kuin niin sanotut "mannermaiset kanakoirat". Se oli pienempi kuin griffoni, mutta tiheäkarvaisempi kuin pointteri.


title: Japmaseisoja

text: Rotu oli rauhallinen, lempeä, älykäs ja hyvähermoinen. Metsästäessään se ei kiirehtinyt yli-innokkaana eikä myöskään viivästellyt. Se oli perinyt griffonin sitkeyden, joka auttoi sitä työskentelemään kylmissä ja ankarissa olosuhteissa, kuten pampalla.


title: Japmaseisoja

text: Japmaseisoja oli seisojatyyppinen metsästyskoira. Sen historia alkoi kun Pelotasista Rio Grande do Sulin osavaltiosta kotoisin oleva metsästäjä José Antônio Pinto de Magalhães halusi jalostaa brasilialaisen metsästyskoiran. Vuonna 1924 hän risteytti keskenään pointterin, griffon-tyyppisen kanakoiran ja jonkin lyhytkarvaisen mannermaisen kanakoiran, mahdollisesti lyhytkarvaisen saksanseisojan tai bracco italianon, tavoitteenaan poikkeuksellisen lahjakkailla metsästysominaisuuksilla varustettu koira. Kaikista kantaroduista pointteria käytettiin rodun luomiseen eniten.


title: Japmaseisoja

text: Vuonna 1954 jalostuksella aikaansaatujen hyvien metsästysominaisuuksien johdosta Rio Grande do Sulin rotukoirayhdistys antoi Brasilian Kennelliitolle puoltavan lausunnon siitä, että uusi populaatio voitaisiin rekisteröidä puhdasrotuiseksi. Asiakirjojen mukaan japmaseisoja oli monipuolinen metsästyskoira, joka soveltui peltopyyn metsästykseen paremmin kuin muut tunnetut rodut.


title: Japmaseisoja

text: Harrastusmetsästys on nykyisin kielletty useimmissa Brasilian osavaltioissa, ja siksi rodulle ei enää ollut tarpeeksi käyttöä. Se ei ollut koskaan kovin suosittu: sitä kasvatti lähinnä kourallinen metsästäjiä Rio Grande do Sulin alueella, ja nykyisin se on mitä todennäköisimmin kuollut sukupuuttoon.


title: São paulonvinttikoira

text: São paulonvinttikoira ("Veadeiro Paulista") on sukupuuttoon kuollut brasilialainen koirarotu.


title: São paulonvinttikoira

text: Rotu muistutti englanninvinttikoiraa. Sillä oli kapea pää, pitkä kuono, ylösvetäytynyt vatsalinja, syvä ja leveä rintakehä, ohuet eturaajat, lihaksikkaat takaraajat ja pitkä, hieman ylöspäin kaartuva häntä. Karvapeite oli valkoinen, vaalea, fawn, punainen tai ruskea.


title: São paulonvinttikoira

text: São paulonvinttikoira oli vanha rotu, jonka juuret olivat portugalilaisten, ranskalaisten ja espanjalaisten mukanaan tuomissa metsästyskoirissa, joita metsästäjät risteyttivät brasilianpodencon kanssa tarkoituksenaan jalostaa populaatiota sopeutuvaisemmaksi paikallisiin olosuhteisiin. Lopputuloksena oli vinttikoira, joka oli - toisin kuin avoimessa maastossa työskentelevät eurooppalaiset rodut - sopeutunut metsästämään tiheissä metsissä.


title: São paulonvinttikoira

text: Rotu oli aiemmin hyvin yleinen São Paulon osavaltiossa, missä sitä käytettiin pampahirven metsästykseen. Harrastusmetsästyksen kieltämisen jälkeen sen suosio kuitenkin romahti ja nykyisin se on todennäköisesti kuollut sukupuuttoon.


title: Arc

text: Arc voi viitata johonkin seuraavista:


title: Anything ja Whatever

text: Anything ja Whatever ovat singaporelaisen Out Of The Box Pte Ltd:n valmistamia ja markkinoimia virvoitusjuomia. Juomien valmistus lopetettiin tammikuussa 2010. Virvoitusjuomamerkin erikoisuus oli se, että juomat pakattiin siten, ettei tölkin ulkonäöstä voinut arvata, minkä makuista juomaa tölkin sisällä oli.


title: Anything ja Whatever

text: "Anything" oli hiilihapotettu virvoitusjuoma, ja sitä sai Kola -, kola sitruunalla-, Apple-, Fizz Up-, Cloudy Lemon- ja Root beer -makuisina. "Whatever" oli hiilihapoton jääteejuoma, ja sitä valmistettiin Ice Lemon Tea-, Peach Tea-, Jasmine Green Tea-, White Grape Tea-, Apple Tea- ja Chrysanthemum Tea -makuisina.


title: San Pedro de la Paz

text: San Pedro de la Paz on kunta Chilessä Biobíon alueella.


title: San Pedro de la Paz

text: Vuoden 2002 väestönlaskennassa kunnassa asui 80 447 henkilöä, joista 38 5571 miehiä ja 41 876 naisia. Väestöstä 80 159 (99,6 %) asui taajamissa ja 288 (0,4 %) maaseudulla. Väkiluku kasvoi 18,6 prosentilla (12 630 hengellä) vuoden 1992 väestönlaskusta.


title: San Pedro de la Paz

text: Kuntaa johtaa valtuusto, jonka johdossa on vaalilla neljän vuoden välein valittava alcalde.


title: Gabriel Torje

text: Gabriel Andrei Torje (s. 22. marraskuuta 1989 Timișoara, Romania) on romanialainen jalkapalloilija. Hän edustaa Turkin Superliigassa pelaavaa Osmanlısporia ja on pelipaikaltaan oikea laitalinkki.


title: Gabriel Torje

text: Torje on Politehnica Timișoaran kasvatti. Syyskaudella 2005–2006 hän pelasi lainalla CFR Timișoarassa kahdeksan Liga II:n ottelua tehden yhden maalin. Torjen seuraavat vuodet kuluivat Liga I:ssä, jossa hän pelasi ensimmäisen ottelunsa 28. huhtikuuta 2006. Vuosina 2006–2008 Torje pelasi Politehnica Timișoarassa 37 ottelua tehden kaksi maalia ja vuosina 2008–2011 Dinamo Bukarestissa 108 ottelua tehden 17 maalia. Hän pelasi myös seurojen reservijoukkueissa Liga II:ssa: Timișoarassa kahdeksan ottelua (neljä maalia) ja Bukarestissa kaksi ottelua.


title: Gabriel Torje

text: Kesällä 2011 Torje siirtyi italialaiseen Udineseen, jossa teki kaudella 2011–2012 pelaamissaan 21 ottelussa kaksi maalia. Hän pelasi ensimmäisen ottelunsa Serie A:ssa 11. syyskuuta 2011 Lecceä vastaan ja teki ensimmäisen maalinsa 5. helmikuuta 2012 Fiorentinan verkkoon. Kaudeksi 2012–2013 Torje lainattiin espanjalaiseen Granadaan, jossa pelasi ensimmäisen Primera División -ottelunsa 20. elokuuta 2012 Rayo Vallecanoa vastaan. Ensimmäinen maali syntyi 30. syyskuuta 2012 Celta Vigon verkkoon. Kaudeksi 2013–2014 Torje lainattiin espanjalaiseen Espanyoliin, kaudeksi 2014–2015 turkkilaiseen Konyasporiin ja kaudeksi 2015–2016 turkkilaiseen Osmanlısporiin.


title: Gabriel Torje

text: Torje pelasi ensimmäisen kerran Romanian maajoukkueessa 3. syyskuuta 2010 EM-karsintaottelussa Albaniaa vastaan. Ensimmäisen maalinsa hän teki 9. helmikuuta 2011 ystävyysottelussa Kyproksen verkkoon.


title: Masao Oka

text: Masao Oka (, 1898–1982) oli japanilainen kansatieteilijä ja Wienin yliopiston japanologi.


title: Masao Oka

text: Oka opiskeli ennen toista maailmansotaa Wienissä ja sai siellä vaikutteita kaupungissa vaikuttaneelta antropologian koulukunnalta nimeltä "Kulturkreis", joka painotti erilaisten kulttuuripiirien erottamista. Oka ehdotti, että japanilainen kulttuuri on muodostunut viiden erillisen kulttuuripiirin vaikutuksesta. Vaikka monet Okan ajatuksista on myöhemmin kumottu, niin hänen vaikutuksensa oli merkittävä. Häntä seuranneet kansatieteilijät käyttivät tutkimuksissaan Japanin kulttuurhistoriasta samantapaisia kulttuuripiirejä, jotka yhdistyivät Japanissa maalle ominaiseksi kulttuuriksi.


title: Björklöf

text: Björklöf on seuraavien henkilöiden sukunimi:


title: Lentopallon miesten mestaruussarjakausi 1955

text: Lentopallon TUL:n miesten mestaruussarjassa kaudella 1955 pelattiin kuudentoista joukkueen yksinkertainen kaksilohkoinen sarja. Kummankin lohkon kaksi parasta joukkuetta otteli mitaleista.


text: Lentopalloa pelattiin Työväen Urheiluliiton lisäksi Suomen Koripallo- ja Lentopalloliitossa. Molemmat liitot järjestivät omat mestaruussarjansa ja vaikka yhteistoimintaakin oli, ei varsinaista Suomen mestaruutta ratkaistu.


text: Lohkojen kaksi viimeistä putosi Suomensarjaan kaudeksi 1956.


text: Mestarijoukkue Järvensivun Kisa: Reijo Mikkonen, Lauri Syrjä, Raimo Lehto, Reijo Siren, Kalevi Vilenius, Reijo Roine, Matti Metsola, Pekka Vilen, Kari Koskinen ja Veikko Rantanen.


text: SKLL:n mestaruuden voittivat Eteläiset. Seuraavilla sijoilla olivat Lahden Kimmo, Porin Lepakot ja Pirkkalan Pirkat.


text: mestarijoukkue: Kainu Mikkola, Harry Sundell, Eero Wallenius, Erkki Hakuli, Kalevi Elomaa, Raine Nurminen ja Jussi Villala.


title: Pyhän Joosefin kirkko (Kuopio)

text: Pyhän Joosefin kirkko (entinen Männistön Vanha kirkko) on Kuopion Männistön kaupunginosassa sijaitseva Suomen katolisen kirkon kirkkorakennus, joka on pyhitetty Pyhälle Joosefille.


title: Pyhän Joosefin kirkko (Kuopio)

text: Kirkko rakennettiin alun perin luterilaiseksi Hannukselan rukoushuoneeksi. Sen rakennutti vuosina 1912–1913 Kuopion diakonaattiyhdistys rakennusmestari Antti Koposen suunnitelmien mukaan. Rukoushuone vihittiin kirkoksi vuonna 1945, jolloin kellotorniin hankittiin tamperelaisen Lokomon valama teräksinen kirkonkello. Kirkossa on tehty korjauksia 1960-luvulla ja viimeksi 2002, jolloin osa vanhoista muutoksista palautettiin.


title: Pyhän Joosefin kirkko (Kuopio)

text: Kirkon alttaritauluna oli vuodesta 1964 lähtien Unto Heikkisen "Hautaan laskeminen". Joulukuussa 2013 Heikkisen teos siirrettiin evankelisluterilaisen Männistön Pyhän Johanneksen kirkon aulaan. Edellinen Männistön Vanhan kirkon alttaritaulu oli mosaiikkityö, kuvataiteilija Uuno Eskolan "Kristus ristillä". Vuonna 1957 lahjoitti kuvanveistäjä Raimo Utriainen kirkkoon metallireliefin "Jeesus ilmestyy opetuslapsille". Kirkon suunnittelija, rakennusmestari Koponen oli Männistössä asuneen Utriaisen äidinpuoleinen isoisä.


title: Pyhän Joosefin kirkko (Kuopio)

text: Kirkossa on Urkurakentamo Veikko Virtasen tekemät 15-äänikertaiset urut vuodelta 1970.


title: Pyhän Joosefin kirkko (Kuopio)

text: Maaliskuussa 2013 Kuopion seurakuntayhtymän yhteinen kirkkoneuvosto päätti esittää kesällä 2013 kokoontuvalle yhteiselle kirkkovaltuustolle kirkon myymistä, kauppahinta olisi 800 000 euroa. Kaupan toteutuminen piti hyväksyä vielä kirkkohallituksessa. Kirkon urut kuuluvat kauppaan, mutta ei mitään irtaimistoa tai taidetta. Kirkkovaltuusto hyväksyi myynnin katoliselle kirkolle kesäkuussa 2013.


title: Pyhän Joosefin kirkko (Kuopio)

text: Rakennus vihittiin katoliseksi kirkoksi 3. toukokuuta 2014. Pyhän Joosefin katolinen seurakunta aloitti toimintansa Kuopiossa pääsiäisenä 2016.


title: Burman

text: Burman on muun muassa seuraavien henkilöiden sukunimi:


title: Absoluuttinen aika ja avaruus

text: Absoluuttinen aika ja avaruus ovat klassisessa mekaniikassa oletettuja peruskäsitteitä, jotka otti käyttöön Isaac Newton teoksessaan "Philosophiae Naturalis Principia Mathematica". Newtonin mukaan absoluuttinen avaruus ja aika ovat toisistaan riippumattomia objektiivisen todellisuuden aspekteja. Absoluuttisen ajan hän määritteli seuraavasti:


title: Absoluuttinen aika ja avaruus

text: Absoluuttinen, tosi ja matemaattinen aika itsessään ja oman luontonsa nojalla kuluu tasaisesti riippumatta mistään ulkoisesta, ja toiselta nimeltään sitä sanotaan kestoksi: suhteellinen, näennäinen ja yleinen aika on jonkinlainen havaittava ja ulkoinen (joko tarkka tai epätasainen) liikkeeseen perustuva keston mitta, jota yleisesti käytetään todellisen ajan sijasta...


title: Absoluuttinen aika ja avaruus

text: Newtonin mukaan absoluuttinen aika on olemassa riippumatta mistään havaitsijasta ja etenee yhtäläisellä nopeudella koko maailmankaikkeudessa. Toisin kuin suhteellista aikaa, absoluuttista aikaa ei hänen mukaansa voitu havaita vaan se voitiin käsittää vain matemaattisesti. Newtonin mukaan ihmiset voivat havaita vain suhteellisen ajan, jota mitataan havaittavien kohteiden kuten auringon tai kuun liikkeen avulla. Näiden liikkeiden avulla päätellään ajan kulku.


title: Absoluuttinen aika ja avaruus

text: Absoluuttisen avaruuden Newton määritteli seuraavasti


title: Absoluuttinen aika ja avaruus

text: Absoluuttinen avaruus, oman luontonsa nojalla, pysyy aina samanlaisena ja liikkumattomana riippumatta mistään ulkoisesta. Suhteellinen avaruus on jokin liikkuva absoluuttisen avaruuden ulottuvuus tai mitta, jonka aistimme määrittelevät suhteessa kappaleisiin ja jota usein pidetään liikkumattomana avaruutena ...


title: Absoluuttinen aika ja avaruus

text: Absoluuttinen liike on kappaleen siirtymistä yhdestä absoluuttisesta paikasta toiseen, ja suhteellinen liike on siirtymistä yhdestä suhteellisesta paikasta toiseen


title: Absoluuttinen aika ja avaruus

text: Nämä käsitteet sisältävät, että absoluuttinen avaruus ja aika eivät riipu fysikaalisista tapahtumista mutta ovat jonkinlainen tausta tai näyttämö, jossa fysikaaliset ilmiöt esiintyvät. Täten jokaisella kappaleella on absoluuttinen liiketila absoluuttisen avaruuden suhteen, niin että kappaleen on joko oltava absoluuttisessa levossa tai liikuttava jollakin absoluuttisella nopeudella. Tukeakseen näkemystään Newton mainitsi joitakin empiirisiä esimerkkejä: Newtonin mukaan yksinäisen pyörivän pallon voidaan todeta pyörivän absoluuttisen avaruuden suhteen havaitsemalla sen ekvaattorin pullistuma, ja kahden köydellä toisiinsa sidotun pallon absoluuttinen pyörimisliike niiden muodostaman systeemin yhteisen painopisteen ympäri voidaan todeta köyden jännityksestä.


title: Absoluuttinen aika ja avaruus

text: Absoluuttista aikaa ja avaruutta käytetään edelleen klassisessa mekaniikassa, mutta nykyaikaisissa, esimerkiksi Walter Nollin ja Clifford truesdellin muotoilussa käytetään, paitsi kimmomoduulien lineaarialgebraa, epälineaaristen kenttäteorioiden yhteydessä myös topologiaa ja funktionaalianalyysia.


title: Absoluuttinen aika ja avaruus

text: Absoluuttisen avaruuden käsite on ollut erityisen kiistanalainen Newtonin ajoista nykyaikaan saakka. Esimerkiksi Leibniz oli sitä mieltä, että avaruudesta ei ole mielekästä puhua muutoin kuin kappaleiden sijaintina toistensa suhteen eikä ajasta muutoin kuin kappaleiden liikkeenä toistensa suhteen. Piispa Berkeley esitti, että ellei ole mitään vertailukohtaa, pallon muutoin tyhjässä maailmankaikkeudessa ei mitenkään voitaisi havaita pyörivän ja että kahden pallon pyörimisliike toistensa suhteen voitaisiin havaita mutta pyörimistä yhteisen painopisteensä ympäri ei. Myöhemmin samantapaisia vastaväitteitä on esittänyt Ernst Mach. Machin periaatteen mukaan koko mekaniikassa on kysymys vain kappaleiden suhteellisista liikkeistä ja että erityisesti massa on sellaisen suhteellisen liikkeen ilmenemismuoto. Niinpä esimerkiksi jos muutoin tyhjässä maailmankaikkeudessa olisi vain yksi hiukkanen, sen massa olisi nolla. Machin mukaan Newtonin esimerkit osoittavat vain pallojen suhteellista pyörimisliikettä ympäröivän maailmankaikkeuden suhteen.


title: Absoluuttinen aika ja avaruus

text: Sen mukaisesti, kun me sanomme, että kappale säilyttää muuttumattoman suuntansa ja nopeutensa "avaruudessa", tämä ei ole enempää eikä vähempää kuin lyhennetty ilmaisu "koko maailmankaikkeudelle".—Ernst Mach; lainaus Ciufolinin and Wheelerin teoksessa "Gravitation and Inertia", sivulla 387


title: Absoluuttinen aika ja avaruus

text: Näitä näkemyksiä, joissa absoluuttisen avaruuden ja ajan käsitteitä vastustetaan, voidaan nykyaikaiselta kannalta pitää yrityksinä johtaa avaruudelle ja ajalle operatiiviset määritelmät, niin kuin myöhemmin suppeassa suhteellisuusteoriassa tehtiin eksplisiittisesti.


title: Absoluuttinen aika ja avaruus

text:
Nykyisen käsityksen mukaan absoluuttinen avaruus on tarpeeton Newtonin mekaniikankin yhteydessä. Sen on syrjäyttänyt inertiaalijärjestelmän käsite; inertiaalijärjestelmät ovat erityisasemassa oleva "joukko" vertailujärjestelmiä, jotka liikkuvat tasaisesti toistensa suhteen. Siirryttäessä inertiaalijärjestelmästä toiseen fysiikan lait muuntuvat klassisen mekaniikan suhteellisuusperiaatteen ja Galilein muunnoksen edellyttämällä tavalla, minkä vuoksi esimerkiksi Milutin Blagojević esitti absoluuttiselle avaruudelle seuraavat vastaväitteet:
Newton itse tunnisti inertiaalijärjestelmien merkityksen.


title: Absoluuttinen aika ja avaruus

text: Kappaleiden liikkeet annetussa vertailujärjestelmässä toistensa suhteen ovat samat, olipa annettu vertailujärjestelmä levossa tai tasaisessa suoraviivaisessa liikkeessä.


title: Absoluuttinen aika ja avaruus

text: Käytännön kannalta inertiaalijärjestelmiksi voidaan usein katsoa vertailujärjestelmät, jotka liikkuvat tasaisesti kiintotähtien suhteen.


title: Absoluuttinen aika ja avaruus

text: Vuonna 1903 Bertrand Russell puolusti absoluuttisen avaruuden ajan ja ajan käsitteitä teoksessaan Principles of Mathematics, joskin sivulla 465 hän myönsi, että rationaalisten dynamiikkojen analysoinnissa "ei-newtonilaisten dynamiikkojen on oltava epäeuklidisten geometrioiden tavoin meille yhtä mielenkiintoisia kuin oikeaoppisen järjestelmän."


title: Absoluuttinen aika ja avaruus

text: Avaruus ja aika käsitettiin toisistaan erillisiksi, kunnes suhteellisuusteoria (suppea suhteellisuusteoria 1905, yleinen suhteellisuusteoria 1915) saavutti hyväksynnän. Suhteellisuusteoria yhdistää ne toisiinsa ja esittää molempien riippuvan havaitsijan liiketilasta. Einsteinin suppea suhteellisuusteoria korvasi absoluuttiset, toisistaan erilliset ajan ja avaruuden aika-avaruudella, jonka taas myöhemmin yleinen suhteellisuusteoria korvasi dynaamisesti kaareutuvalla aika-avaruudella.


title: Absoluuttinen aika ja avaruus

text: Suhteellisuusteorian mukaan ei ole olemassa absoluuttista aikaa, koska samanaikaisuutta ei voida määritellä absoluuttisesti. Absoluuttinen samanaikaisuus edellyttää, että kahdesta avaruuden eri kohdissa sattuvasta tapahtumasta voisivat kaikki mahdolliset havaitsijat yhtäpitävästi todeta, ovatko ne samanaikaisia vai eivätkö. Suhteellisuusteoria kuitenkin olettaa, että valonnopeus on suurin mahdollinen nopeus, jolla informaatio voi siirtyä paikasta toiseen, mistä seuraa muun muassa, että samanaikaisuus eri paikoissa aina riippuu havaitsijasta.


title: Absoluuttinen aika ja avaruus

text: Eräissä myöhemmissä artikkeleissaan (erityisesti vuosina 1920 ja 1924) Einstein antoi eetterille uuden määritelmän samastamalla sen "avaruuden ominaisuuksien" kanssa, ja tätä eetteriä voidaan hänen mukaansa sanoa absoluuttisesti niin kauan kuin aine ei vaikuta sen tilaan. Täten hän väitti, että Newtonin absoluuttinen avaruus voidaan katsoa "absoluuttiseksi eetteriksi", ja että myös suppean suhteellisuusteorian neliulotteinen aika-avaruus on eräänlainen "absoluuttinen eetteri", koska senkään tilaan ei aine vaikuta. Sen sijaan hän sanoi, että yleisessä suhteellisuusteoriassa "eetteri" ei enää ole absoluuttinen, koska gravitaatiokenttä ja sen mukaisesti aika-avaruuden rakenne riippuu aineen läsnäolosta. On kuitenkin todettava, että tiedeyhteisö ei hyväksynyt tätä Einsteinin terminologiaa, jossa "eetterillä" tarkoitettiin avaruuden ominaisuuksia.


title: Absoluuttinen aika ja avaruus

text:
1920: Eetterin kiistäminen merkitsee lopulta otaksumaa, että tyhjällä avaruudella ei ole minkäänlaisia fysikaalisia ominaisuuksia. Mekaniikan perustosiasiat eivät ole sopusoinnussa tämän näkemyksen kanssa. Sillä tyhjiössä olevien kappaleiden muodostaman syteemin käyttäytyminen ei riipu ainoastaan niiden keskinäisistä etäisyyksistä ja suhteellisista nopeuksista, vaan myös koko systeemin pyörimisliikkeestä, mitä fysikaalisesti voidaan pitää ominaisuutena, joka ei kuulu systeemille itselleen. Newton objektivoi avaruuden voidakseen tarkastella systeemin pyörimistä ainakin muodollisesti jonakin todellisena. Koska hän rinnastaa absoluuttisen avaruutensa todellisten kappaleiden kanssa, pyöriminen absoluuttisen avaruuden suhteen on hänelle jotakin todellista. Newton olisi yhtä hyvin voinut kutsua absoluuttista avaruuttaan eetteriksi; oleellista on vain, että havaittavien kappaleiden lisäksi jokin muukin, mitä ei voida havaita, on katsottava yhtä todelliseksi, jotta kiihtyvyyttä ja pyörimistä voidaan pitää jonakin todellisena.
1924: Koska ei enää ollut mahdollista puhua absoluuttisessa mielessä samanaikaisista tiloista eetterin eri paikoissa, eetteri tuli tavallaan neliulotteiseksi, koska ei ole objektiivista tapaa saattaa sen tiloja pelkästään ajalliseen järjestykseen. Myös suppean suhteellisuusteorian mukaan eetteri oli absoluuttinen, sillä sen vaikutusta inertiaan ja valon etenemiseen pidettiin itsessään riippumattomana fysikaalisista tekijöistä... Suhteellisuusteoria ratkaisi tämän ongelman selittämällä sähköisesti neutraalin massapisteen liikkuvan geodeettisen viivan lain avulla, jolloin inertiasta ja gravitaatiosta johtuvia ilmiöitä ei voida erottaa toisistaan. Näin tehdessään se antoi eetterille ominaisuuksia, jotka vaihtelevat pisteestä toiseen ja joiden avulla aineellisten pisteiden metriset ja dynaamiset ominaisuudet on määriteltävä, ja ne vuorostaan riippuvat fysikaalisista tekijöistä, nimittäin massan/energian jakaumasta. Näin ollen yleisen suhteellisuusteorian eetteri eroaa sekä klassisen mekaniikan että suppean suhteellisuusteorian mukaisesta siinä, että se ei ole "absoluuttinen" vaan sen paikallisesti vaihtelevat ominaisuudet riippuvat punnittavasta aineesta.


title: Böök

text: Böök on seuraavien henkilöiden sukunimi:


title: Collin

text: Collin on seuraavien henkilöiden suku- ja etunimi:


title: Mikel Rico

text: Mikel Rico Moreno (s. 4. marraskuuta 1984 Barakaldo, Vizcaya, Baskimaa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaoa ja on pelipaikaltaan keskikenttäpelaaja.


title: Mikel Rico

text: Rico pelasi juniorina kolme kautta basaurilaisessa Basconiassa, joka on Baskimaan suurseuran Athletic Bilbaon yhteistyöseura. Sen edustusjoukkue toimii Athleticin reservijoukkueena. Edustusjoukkueessa, jota tuolloin valmensi José Luis Mendilibar, Rico pelasi yhden ottelun keväällä 2001. Hän ei kuitenkaan vakuuttanut Athleticin junioripäällikkönä toiminutta Luis Fraduaa, joka sulki häneltä oven edetä Athleticin organisaatiossa.


title: Mikel Rico

text: Rico jätti Basconian kauden 2002–2003 jälkeen ja siirtyi Conquenseen, jota valmensi basaurilainen Miguel Zurro. Hän aloitti Conquensen reservijoukkueesta, mutta pelasi kevätkaudella 2003–2004 myös kahdeksan Segunda División B:n ottelua edustusjoukkueessa. Seuraavina kausina hän sai enemmän vastuuta: kaudella 2004–2005 hän pelasi nousukarsinta mukaan lukien 40 ottelua, joissa teki kolme maalia, ja seuraavalla kaudella 35 ottelua, joissa teki yhdeksän maalia. Jälkimmäisen kauden Rico pelasi lainalla Poli Ejidosta, johon oli siirtynyt kauden 2004–2005 jälkeen. Kaudella 2006–2007 hän pelasi Poli Ejidossa 20 Segunda Divisiónin ottelua.


title: Mikel Rico

text: Kaudeksi 2007–2008 Rico lainattiin Segunda División B:n Huescaan, jossa pelasi nousukarsinta mukaan lukien 39 ottelua ja teki kuusi maalia. Seuraavalla kaudella hän pelasi nousukarsinta mukaan lukien 37 ottelua Segunda División B:hen pudonneessa Poli Ejidossa ja teki kaksi maalia. Kaudeksi 2009–2010 Rico siirtyi toissakaudelta tuttuun Huescaan tehden 41:ssä Segunda Divisiónin ottelussa viisi maalia.


title: Mikel Rico

text: Alkukaudesta 2010–2011 Rico siirtyi vain yhden ottelun Huescassa pelattuaan niin ikään Segunda Divisiónissa pelanneeseen Granadaan. Ensimmäisellä kaudellaan Granadassa hän teki 44 ottelussa kaksi maalia. Granada nousi kauden päätteeksi Primera Divisióniin kaudeksi 2011–2012. Rico pelasi ensimmäisen ottelunsa Primera Divisiónissa 27. elokuuta 2011 Betisiä vastaan. Ensimmäisen maalinsa hän teki 31. lokakuuta 2011 Sevillan verkkoon, ja koko kaudella maaleja syntyi 36 ottelussa kolme.


title: Mikel Rico

text: Kesällä 2013 huhuttiin Ricon siirtymisestä Athleticiin, mistä seurat pääsivät lopulta sopuun elokuussa. Rico teki Athleticin kanssa vuoteen 2016 ulottuneen sopimuksen.


title: Trafalgarin hautausmaa

text: Trafalgarin hautausmaa on vanha hautausmaa Gibraltarilla. Se sijaitsee Gibraltarin pääkadun päässä. Trafalgarin taistelun (1805) jälkeen vammoihinsa kuolleet sotilaat haudattiin sinne. Hautausmaalla järjestetään vuosittain muistotilaisuus Trafalgarin taistelussa kaatuneiden kunniaksi.


title: Trafalgarin hautausmaa

text: Hautausmaa oli siunattu käyttöön jo 1798, seitsemän suotta ennen sille nimen antanutta taistelua. Alkujaan hautausmaan nimi oli Southport Ditch Cemetery. Se käsitettiin toisinaan kaupunginmuurin toisella puolella sijainneen vanhan St. Jagon hautausmaan laajennukseksi. Hautausmaata käytettiin hautauksiin vuosina 1798-1814. Vain kaksi sinne haudatuista on Trafalgarin taistelun uhreja. Useimmat taistelussa kuolleet siunattiin mereen. Sen sijaan hautausmaahan haudatuista vainajista monet ovat vuosien 1804 tai 1813-1814 keltakuume-epidemian uhreja.


title: Trafalgarin hautausmaa

text: Vuonna 2005, Trafalgarin taistelun 200-vuotisjuhlallisuuksissa paljastettiin hautausmaalla luonnollisen kokoinen amiraali Nelsonin patsas. Patsaan on veistänyt John Doubleday, ja siihen on käytetty myös HMS Victorystä irrotettua kuparia.


title: John O’Neil (rugbypelaaja)

text: John Thomas O’Neil (4. lokakuuta 1898 Faulkton – 25. maaliskuuta 1950 Los Angeles) oli yhdysvaltalainen rugby union -pelaaja ja olympiavoittaja.


title: John O’Neil (rugbypelaaja)

text: O’Neil tuli varakkaasta texasilaisesta öljysuvusta ja oppi pelaamaan rugbyä Santa Claran yliopistossa, jossa hän opiskeli. O’Neil oli järjestämässä ja tukemassa rahallisesti Yhdysvaltain rugbykiertueita Eurooppaan vuosina 1920 ja 1924, ja sai molemmilla kerroilla palkinnoksi olympiakultamitalin. Häneltä oli leikattu umpilisäke hiljattain ennen vuoden 1924 olympialaisia, ja haava aukesi, kun häntä potkaistiin ottelun alkupuolella vatsaan. Vaihdot eivät olleet tuolloin sallittuja, joten O’Neil pelasi urheasti koko ottelun.


title: John O’Neil

text: John O’Neil voi viitata ainakin seuraaviin henkilöihin:


title: Amerikanpunasotka

text: Amerikanpunasotka ("Aythya americana") on sotkien sukuun kuuluva sorsalaji.


title: Amerikanpunasotka

text: Amerikanpunasotka on 44-51 senttimetriä pitkä. Se muistuttaa väritykseltään punasotkaa. Koiraalla on punainen pää ja kaula, musta rinta ja pyrstö ja harmaat siivet. Eroina punasotkaan koiraan pää on pyöreämpi ja otsa jyrkempi. Nokka on pääosin vaaleanharmaa ja siinä on musta kärki. Silmät ovat keltaiset.


title: Amerikanpunasotka

text: Naaras on väritykseltään ruskea. Erona punasotkanaaraaseen sillä on vaaleampi ja lämpimämmän punaruskea rinta, joka eroaa vain vähän tai ei ollenkaan kupeiden väristä. Silmää ympäröi vaalea silmärengas, jonka takana on vaalea viiru.


title: Amerikanpunasotka

text: Amerikanpunasotkan pesimisalueet sijaitsevat Alaskassa, Kanadassa ja Yhdysvaltain pohjoisosissa. Laji talvehtii etelämpänä yhdysvalloissa ja Väli-Amerikassa. Euroopassa amerikanpunasotka on hyvin harvinainen harhailija.


title: André Negrão

text: André Negrão (s. 17. kesäkuuta, 1992 São Paulo) on brasilialainen moottoriurheilija. Hänen serkkunsa Alexandre Negrão on myös moottoriurheilija.


title: André Negrão

text: Hän aloitti uransa karting-sarjoissa. Vuonna 2008 Negrão kilpaili Formula Renault WEC sarjassa kolme kilpailua ja Portugalin Formula Renault talvisarjassa sijoittuen sarjan kolmanneksi. Vuonna 2009 Negrão kilpaili Italian Formula Renault, Sveitsin Formula Renault ja Formula 3 Sudamericana sarjoissa vaihtelevalla menestyksellä. Vuonna 2010 Negrão sijoittui toiseksi Formula 3 Brazil Open sarjassa. Samana vuonna hän kilpaili Formula Abarth, Eurocup Formula Renault, Formula Renault NEC ja Formula Renault UK sarjoissa vaihtelevalla menestyksellä. Vuonna 2011 Negrão kilpaili Formula Renault 3.5 sarjassa saavuttaen 20 pistettä. Hän jatkoi sarjassa vuonna 2012 saavuttaen yhden palkintosijan ja 36 pistettä. Negrão jatkoi kolmannen kauden vuonna 2013. Hän saavutti kauden aikana yhden paalupaikan ja 51 pistettä sijoittuen sarjan kymmeneksi. Vuonna 2014 Negrão kilpaili GP2-sarjassa Arden -tallin kuljettajana. Hän saavutti 31 pistettä sijoittuen sarjan 12:ksi. Vuonna 2015 Negrão jatkoi GP2-sarjassa saavuttaen viisi pistettä. Vuonna 2016 Negrão siirtyi Indy Lights -sarjaan.


title: Guillaume Hoarau

text: Guillaume Hoarau (s. 5. maaliskuuta 1984 Saint-Louis, Réunion) on ranskalainen jalkapalloilija. Hän edustaa Ranskan pääsarjassa pelaavaa Girondins Bordeaux'ta ja on pelipaikaltaan hyökkääjä.


title: Guillaume Hoarau

text: Hoarau siirtyi tammikuussa 2008 Paris Saint-Germainiin nelivuotisella sopimuksella. Hänestä maksettiin 500 000 euron siirtokorvaus.


title: Guillaume Hoarau

text: Hän teki ensiesiintymisensä joukkueessa 9. elokuuta 2008 ottelussa Monacoa vastaan. Ensimmäisen maalinsa joukkueessa hän teki seuraavalla viikolla, kun joukkue kohtasi Bordeauxin. Hoaraun debyyttikausi PSG:ssä sujui loistavasti ja hän tehtaili 17 liigamaalia 33 ottelussa. Seuraavilla kausilla Hoarau ei onnistunut debyyttikautensa veroisesti maalitehtailussa, mutta esiintyi kentällä ollessaan edukseen. Hän voitti PSG:n paidassa Coupe de Francen mestaruuden 2010.


title: Guillaume Hoarau

text: Kaudella 2012/13 Hoaraun peliaika väheni huomattavasti, kun PSG hankki Zlatan Ibrahimovićin ja Ezequeil Lavezzin. Tammikuussa 2013 Hoarau siirtyi PSG:stä Kiinan Superliigaan Dalian Aerbinin joukkueeseen. Hän pelasi seurassa kauden 2013 ja iski viisi maalia pelaamissaan 23 ottelussa. Tammikuussa 2014 Hoarau palasi Ranskaan tehtyään sopimuksen FC Girondins de Bordeaux'n kanssa.


title: Elenius

text: Elenius on seuraavien henkilöiden sukunimi:


title: Suur-Teuravuoma

text: Suur-Teuravuoma on Kolarissa sijaitseva hydrologisesti yhtenäinen 35 000 hehtaarin aapasuoalue, josta 5788 hehtaaria kuuluu Natura 2000 -verkoston soidensuojelualueeseen. Suur-Teuravuoma on Suomen suurin suoalue ja se sisältää kymmenkunta yli 1000 ha:n suota sekä lukuisia pienempiä soita. Joukossa on 7080 ha:n kokoinen Teuravuoman suo, joka on Euroopan suurin suo. Alueella on 13 järveä, yhteensä 80 km:n pituinen Naamijoki sivuhaaroineen sekä yli 150 lähdettä.


title: Suur-Teuravuoma

text:
Suur-Teuravuoman alue oli jääkauden jälkeen Euroopan suurimman sisäjärven, Pohjois-Saksasta Lappiin ulottuneen Ancylusjärven, pohjoisin vuono. Suur-Teuravuoman ensimmäiset rantaluhdat kehittyivät 9000 vuotta sitten. Ravinteikas, vedestä vapautunut alue alkoi soistua.
Runsaat 3000 vuotta sitten alueen ilmasto viileni aiheuttaen muun muassa kuusen leviämisen alueelle. Kasvi- ja eläinlajien kirjo kasvoi. Ilmaston kylmenemisestä johtuva voimakkaampi routiminen synnytti vähitellen avoimia vesipainanteita ja matalia turvevalleja. Molemmissa alkoi kasvaa paikkoihin sopeutuvia kasvilajeja. Luhtakasvillisuus erilaistui ja nykyisten rimpien ja jänteiden verkosto sai alkunsa.


title: Suur-Teuravuoma

text: Ihminen saapui alueelle noin 9000 vuotta sitten. Vanhimmat muinaislöydöt viittaavaat neoliittiseen kivikauteen. Löydökset ovat asuin- ja pyyntikuoppia sekä liedensijoja. Myös vihreäkivestä tehtyjä teriä, nuijia ja tuuria on löydetty.


title: Suur-Teuravuoma

text: Paikallinen väestö on käyttänyt suoaluetta kalastukseen 1500-luvulta lähtien ja karjanhoitoon 1700-luvulta lähtien. Ravinteikkaita osia käytettiin niittymaana 1900-luvulle saakka. 1940-luvulla Iso Kivijärven pinta-alaa laskettiin peltopinta-alan kasvattamiseksi. Lisäksi marjastus, kalastus, ansapyynti ja tervanpoltto ovat olleet suon vanhoja käyttömuotoja.


title: Suur-Teuravuoma

text: Euroopan suurin suo, jonka pinta-ala on 7080 hehtaaria. Aapasuoalue, jonka keskiosan muodostavat laajat runsasravinteiset avosuot, rimpiletot. Eteläosassa on laaja yhtenäinen rämealue.


title: Suur-Teuravuoma

text: Natura-alueelta on tavattu viisi uhanalaiseksi tai silmälläpidettäväksi luokiteltua ja kolme luontodirektiivin liitteessä II mainittua putkilokasvi- tai sammallajia.


title: Suur-Teuravuoma

text: Lintulajeja on tavattu kaikkiaan 96, joista 21 on luokiteltu uhanalaisiksi tai silmälläpidettäviksi ja 24 kuuluu lintudirektiivin liitteen I lajeihin. Lajeista yksi on erittäin uhanalainen ja kuusi luokitellaan vaarantuneiksi lajeiksi. Alueen runsaimmat lintulajit ovat pajulintu, järripeippo ja keltavästäräkki. Linnuston monimuotoisuutta lisää Teurajärvi, joka on monien vesilintujen suosiossa pesimä- ja ruokailualueena.


title: Suur-Teuravuoma

text: Alueelta on löydetty myös yksi maanilviäislaji, joka on luokiteltu silmälläpidettäväksi ja kuuluu luontodirektiivin liitteeseen II.


title: Suur-Teuravuoma

text: Vuonna 1999 käynnistettiin Telatie-hanke. Sillä ja ympäristökylien kehittämisohjelmalla pyritään muodostamaan kansallisesti ja kansainvälisesti kiinnostava Lapin aapasuoluonto- ja elämysretkeilykohde. Kartoituksen ja kunnostuksen kohteena on ekologisesti ja maisemallisesti edustavia suo-, erämaa- ja kulttuurikohteita. Hankkeen yhteydessä Lapin yliopiston täydennyskoulutuskeskus järjesti vuosina 2002-2003 vuoden mittaisen suo-opaskoulutuksen, jonka tavoitteena oli kouluttaa suoluonnon monipuolisuuden hallitsevia suo-oppaita.


title: Suur-Teuravuoma

text: Projektin puitteissa ennallistettiin telatieksi kutsuttu Kurtakon ja Venejärven kylien välinen suon poikki kulkeva pitkospuureitti. Reitti on rakennettu alun perin 1868-1881 ja sitä on käytetty kylien välisenä yhdystienä sekä posti-, marjastus-, metsästys- ja maatalouskäytössä aina 1960-luvulle asti. Vanhan reitin lisäksi rakennettiin Teurajärven kylästä täysin uusi 8,5 km:n pitkospuureitti. Yhteensä valmista reittiä on noin 20 km.


title: Suur-Teuravuoma

text: Pitkospuiden lisäksi alueelle ovat Lapin ympäristökeskus ja Metsähallitus rakentaneet tulipaikkoja, laavuja ja lintutorneja. Alueen luontoa ja vanhoja käyttömuotoja esitellään opastustauluin polun varrella.


title: Suur-Teuravuoma

text: Paikalliset yritykset ovat kehitelleen suomatkailun ympärille tuotteita ja palveluja. Ohjelmapalveluja ovat muun muassa suolle tehtävät opastetut historiapainotteiset retket, vaellusratsastukset, eräateriapalvelut, melontaretket ja tervanpolttoesitykset. Myytävistä suoaiheisista tuotteista voidaan mainita hillot, mehut, tilaviinit, turvetekstiilit ja suoteemaiset puukorut.


title: Suur-Teuravuoma

text:
Vapolla on Suur-Teuravuoman lounaisosassa 445 hehtaarin turvetuotantoalue. Siellä tuotettua turvetta
käytetään mm. Rovaniemellä ja Pohjois-Ruotsin energialaitoksissa. Kolarin-Pajalan seutu oli yhtenä vaihtoehtoisena sijoituspaikkana vuonna 2007, kun Vapo suunnitteli turvetta raaka-aineena käyttävän biodieselvoimalan sijaintipaikkakuntaa.


title: Nelson Emerson

text: Nelson Emerson (s. 17. elokuuta 1968 Hamilton, Ontario) on kanadalainen entinen ammattilaisjääkiekkoilija, pelipaikaltaan oikea laitahyökkääjä.


title: Nelson Emerson

text:
Emerson pelasi ennen ammattilaisuraansa neljä kautta, 1986–1990, Bowling Green State -yliopiston joukkueessa yliopistosarja CCHA:ssa. Hän oli voittamassa vuonna 1988 CCHA:n mestaruutta, minkä lisäksi hänet palkittiin vuonna 1987 sarjan vuoden tulokkaana sekä nimettiin vuosina 1988 ja 1990 sen ensimmäiseen ja vuonna 1989 toiseen tähdistökentälliseen.
Hänellä on hallussaan CCHA:n piste-ennätys 220 tehopistettä. Hän ylitti Dan Dorionin aiemman ennätyksen, 219 tehopistettä, 17. helmikuuta 1990 pelatussa ottelussa Illinois’n yliopiston (Chicago) joukkuetta vastaan. NHL-seura St. Louis Blues varasi Emersonin kolmannella kierroksella, ja hän pelasi ensimmäiset ottelunsa kyseisessä joukkueessa kaudella 1990–1991. Suurimman osan tuosta kaudesta hän pelasi vielä farmijoukkue Peoria Rivermenissä IHL:ssä. Hänet palkittiin vuonna 1991 IHL:n vuoden tulokkaan palkinnolla Garry F. Longman Memorial Trophylla ja nimettiin sarjan ensimmäiseen tähdistökentälliseen.


title: Nelson Emerson

text: Emerson pelasi kaudesta 1991–1992 alkaen koko loppu-uransa vakituisesti NHL:ssä. Hän siirtyi syyskuussa 1993 Winnipeg Jetsiin pelaajakaupassa, jossa Jets sai hänen lisäkseen puolustaja Stéphane Quintalin ja jossa Blues sai vaihdossa puolustaja Phil Housleyn. Hän pelasi Jetsissä kaksi kautta, joista ensimmäinen oli pisteiden valossa hänen NHL-vuosiensa paras. Hän teki kaudella 1993–1994 74 tehopistettä 83:ssa ottelussa, 33 maalia ja 41 syöttöpistettä, ja oli näin joukkueensa toiseksi eniten maaleja ja pisteitä tehnyt pelaaja Keith Tkachukin jälkeen. Lokakuussa 1995, juuri ennen kauden 1995–1996 alkua, Jets kauppasi hänet Hartford Whalersiin vaihdossa keskushyökkääjä Darren Turcotteen. Vuonna 1997 seuran nimeksi tuli Carolina Hurricanes sen muutettua Pohjois-Carolinaan.


title: Nelson Emerson

text: Emerson edusti Hurricanesia joulukuuhun 1998 asti, jolloin siirtyi kesken kauden 1998–1999 pelaajakaupassa Chicago Blackhawksiin. Hurricanes sai vaihdossa puolustaja Paul Coffeyn. Maaliskuussa 1999, saman kauden aikana, hänet kaupattiin Ottawa Senatorsiin vaihdossa laitahyökkääjä Chris Murrayyn ja elokuussa 1999 hän teki vapaana pelaajana sopimuksen tulokasseura Atlanta Thrashersin kanssa. Maaliskuussa 2000, kesken kauden 1999–2000, hän siirtyi Los Angeles Kingsiin pelaajakaupassa, jossa Kings sai hänen lisäkseen laitahyökkääjä Kelly Buchbergerin ja jossa Thrashers sai vaihdossa laitahyökkääjä Donald Audetten ja puolustaja František Kaberlen.


title: Nelson Emerson

text: Emerson lopetti pelaajauransa vuonna 2002. Hän pelasi 12 NHL-kauden aikana yhteensä 771 runkosarjaottelua ja teki 488 tehopistettä, 195 maalia ja 293 syöttöpistettä. NHL:n pudotuspeleissä hän pääsi pelaamaan kuutena vuonna, kahdesti St. Louis Bluesissa (1992 ja 1993), kerran Ottawa Senatorsissa (1999) ja kolmesti Los Angeles Kingsissä (2000–2002), ja teki 40:ssä ottelussa 22 tehopistettä, seitsemän maalia ja 15 syöttöpistettä. Pelaajauransa jälkeen Emerson toimi vuosina 2006–2008 Los Angeles Kingsin apuvalmentajana, minkä jälkeen siirtyi työskentelemään seuran pelaajakehityksen osastolle ().


title: Nelson Emerson

text: Emerson pelasi Kanadan maajoukkueessa kolmissa jääkiekon arvokisoissa, maailmanmestaruuskilpailuissa vuosina 1992, 1994 ja 1998.


title: Nelson Emerson

text: Emerson on naimisissa ja hänellä on neljä lasta, kaksi tytärtä ja kaksi poikaa.


title: Lentopallon miesten mestaruussarjakausi 1954

text: Lentopallon TUL:n miesten mestaruussarjassa kaudella 1954 pelattiin kuudentoista joukkueen yksinkertainen kaksilohkoinen sarja. Kummankin lohkon kaksi parasta joukkuetta otteli mitaleista. Tämä oli ensimmäinen kerta kun mestaruudesta pelattiin sarjamuotoisesti.


text: Lentopalloa pelattiin Työväen Urheiluliiton lisäksi Suomen Koripallo- ja Lentopalloliitossa. Molemmat liitot järjestivät omat mestaruussarjansa. Varsinaista Suomen mestaruutta ei ratkaistu.


text: Lohkojen kaksi viimeistä putosi Suomensarjaan kaudeksi 1955.


text: Mestarijoukkue Järvensivun Kisa: Eero Antila, Raimo Lehto, Seppo Nikkilä, Veikko Rantanen, Matti Mestola, Reijo Mikkonen, Pekka Myllymäki, Reijo Roine, Reijo Siren, Pekka Vilen, Lauri Syrjä, Markku Vuori ja Kalevi Vilenius.


text: SKLL:n mestaruuden voittivat Eteläiset, toiseksi sijoittui Käpylän Lentopalloilijat ja pronssia otti Pirkkalan Pirkat tasapistein Helsingin Lentopalloilijain kanssa. Sarjaan osallistui kahdeksan joukkuetta, joista DIK-35 kuitenkin luopui sarjasta. Ratkaisuottelussa 7. syyskuuta Eteläiset voitti Käpylän suoraan 3–0 molempien joukkueiden ollessa siihen saakka tappiottomia.


title: Riku Heinonen

text: Riku Heinonen (s. 5. kesäkuuta 1994 Järvenpää) on suomalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan puolustava keskikenttäpelaaja, mutta pystyy myös pelaamaan keskuspuolustajana.


title: Riku Heinonen

text: Heinosen kasvattajaseura on Järvenpään Palloseura, jossa hän aloitti jalkapalloilun viisivuotiaana. Juniorivuosinaan hän pelasi myös Pallokerho Keski-Uusimaassa ja Helsingin Jalkapalloklubissa. Ensiesiintymisensä miesten sarjoissa Heinonen teki HJK:n reservijoukkueessa Klubi 04:ssä. Hän palasi JäPSiin keväällä 2011, mistä siirtyi Myllykosken Palloon elokuussa 2012. Hän debytoi Veikkausliigassa 17. syyskuuta 2012 ottelussa HJK:ta vastaan, ja kauden 2012 aikana hän pelasi yhteensä kolmessa liigaottelussa.


title: Riku Heinonen

text: Heinonen on pelannut 27 ottelua Suomen nuorisomaajoukkueissa.


title: John Patrick (rugbypelaaja)

text: John Clarence Patrick (25. marraskuuta 1898 Palo Alto – 31. toukokuuta 1959 San Francisco) oli yhdysvaltalainen rugby union -pelaaja ja olympiavoittaja.


title: John Patrick (rugbypelaaja)

text: Patrick pelasi Stanfordin yliopiston joukkueessa puolustajana kolme vuotta ja toimi kapteenina viimeisenä kautenaan, vuonna 1921. Hän oli myös oppilaitoksessa kyseisen vuosiluokan puheenjohtaja. Patrick oli voittamassa maansa joukkueessa olympiakultaa Antwerpenissa 1920 ja Pariisin kisoissa 1924. Hän oli ammatiltaan vakuutusmeklari.


title: Gibraltarin Päävartio

text: Gibraltarin Päävartio ("Main Guard") on vanha rakennus Gibraltarin keskustassa, John Mackintoshin aukiolla Parlamenttitalon ja Kaupungintalon välissä. Se rakennettiin varuskunnan tarpeisiin 1700-luvulla, mutta sitä käytettiin myöhemmin paloasemana, kylpylänä ja valtion virastotalona. Nykyisin talossa toimii Gibraltar Heritage Trust -perinnesäätiö.


title: Gibraltarin Päävartio

text: Varhaisin maininta talosta on vuodelta 1748. Se näkyy myös vuosina 1750 ja 1753 tehdyissä piirustuksissa, joissa sen edessä on sotilaita vartiossa. Talo vaurioitui melko varmasti Gibraltarin piirityksessä vuosina 1779–1783. Se sijaitsi lähellä King's Bastionia, joka oli yksi pommitusten pääkohteista. Piirityksen jälkeen taloa kunnostettiin ja siihen lisättiin toinen kerros, joka näkyy myös vuonna 1830 tehdyissä piirustuksissa. Ranskalainen taiteilija Henri Regnault teki rakennuksesta 1860-luvulla kolme maalausta, jotka olivat pitkään siellä esillä. Varuskunta lopetti päävartion käytön alkuperäiseen tarkoitukseensa joskus vuosien 1896 ja 1911 välillä. Maailmansotien välisenä aikana siellä toimi paloasema. Toisen maailmansodan jälkeen se oli hetken yleinen kylpylä ennen kuin siitä tehtiin virastotalo.


title: Gibraltarin Päävartio

text: Nykyisin talossa toimii Gibraltar Heritage Trust -perinnesäätiö. Se on remontoinut talon alakertaan pienen kaupan ja näyttelytilan, joissa voi järjestää myös erilaisia tapahtumia.


title: John Patrick

text: John Patrick voi viitata ainakin seuraaviin henkilöihin:


title: Frederick Lane

text: Frederick Claude Vivian Lane (2. helmikuuta 1880 Miller's Point – 14. toukokuuta 1969 Avalon) oli australialainen uimari ja olympiavoittaja. Hän edusti uransa aikana brittiläistä Blackpool Swimming Clubia sekä East Sydney Amateur Swimming Clubia.


title: Frederick Lane

text: Lane voitti vuonna 1900 Pariisin olympialaisissa kultaa 200 metrin matkalla sekä vapaauinnissa ajalla 2.25,2 että esteuinnissa ajalla 2.38,4. Hänestä tuli kahta vuotta myöhemmin ensimmäinen ihminen, joka ui 100 jaardia alle minuutissa asettaen maailmanennätykseksi 59,6 sekuntia. Lane ui tekniikalla, jossa molemmat käsivarret nousivat vedenpinnan yläpuolelle, ja tyyliä pidettiin tuolloin mahdottomana pidemmille kuin sprinttimatkoille. Hän kuitenkin voitti tyylillä mailin pituisen kisan vuonna 1899. Englantilaiset epäilivät Lanen Australiassa uimien tuloksien aitoutta, ja niinpä hän joutui todistamaan taitojaan vanhalla mantereella, jolla hän ui 220 jaardin maailmanennätysajan 2.34,8. Lane valittiin uinnin kansainväliseen kunniagalleriaan kuolinvuonnaan 1969.


title: Frederick Lane

text: Lane ui vuonna 1903 220 jaardin vapaauinnin maailmanennätyksen ajalla 2.28,6. Zoltán Halmay rikkoi ennätyksen lopulta vuonna 1908.


title: Eduardo Galeano

text: Eduardo Hughes Galeano (3. syyskuuta 1940 Montevideo – 13. huhtikuuta 2015 Montevideo) oli uruguaylainen kirjailija ja toimittaja. Hänet tunnetaan Suomessa parhaiten "Tulen muistot" -teossarjastaan.


title: Testudinidae

text: Testudinidae on kilpikonnien lahkoon kuuluva heimo.


title: Jesse Krohn

text: Jesse Kurki-Suonio (tunnetaan paremmin nimellä Jesse Krohn) (s. 3. syyskuuta 1990 Nurmijärvi, Uusimaa) on suomalainen moottoriurheilija.


title: Jesse Krohn

text: Krohn aloitti uransa karting-sarjoissa kuusivuotiaana voittaen kaksi mestaruutta Suomen Cadet-luokassa vuosina 1997 ja 1999 sekä yhden Mini-class luokassa vuonna 2000. Vuonna 2006 hän kilpaili lukuisissa Formula Ford -luokissa sijoittuen toiseksi Britannian Formula Ford talvisarjassa. Vuonna 2007 Krohn ajois sekä Britannian Formula Ford sarjassa että Suomen Formula 3 sarjassa, jossa sijoittui toiseksi. Vuonna 2008 Krohn voitti sekä Viron Formula Renault, Suomen Formula Renault ja Formula Renault Northen European Zone sarjojen mestaruudet. Vuonna 2009 Krohn kilpaili Formula Renault UK sarjassa saavuttaen yhden voiton ja 277 pistettä sijoittuen sarjan kuudenneksi.


title: Jesse Krohn

text: Vuonna 2010 Krohn kilpaili Italian F3 sarjassa voittaen yhden kilpailun sijoittuen sarjapisteissä seitsemänneksi. Krohn jatkoi samassa sarjassa vuonna 2011 ajaen neljä kilpailua saavuttaen kahdeksan pistettä. Samana vuonna Krohn voitti Suomen Camaro Cup-sarjan mestaruuden. Vuonna 2012 Krohn kilpaili ADAC GT Masters sarjassa saavuttaen kaksi palkintosijaa sijoittuen sarjan 12:sta.


title: Jesse Krohn

text: Vuonna 2013 Krohn kilpaili Suomen Porsche GT3 Cup Challengessa, jossa hän sijoittui hienosti kolmanneksi, vaikka ajoi vanhimman, 1-luokan Porsche 996:lla.


title: Ursa (täsmennyssivu)

text: Ursa tarkoittaa latinassa naaraskarhua. Sanaa käytetään myös seuraavissa merkityksissä:


title: Maastokuorma-auto

text:
Maastokuorma-auto on erikoisrakenteinen, vähintään neli- usein jokapyörävetoinen raskas moottoriajoneuvo. Maastokuorma-autoina voidaan pitää myös henkilö- ja tavarakuljetuksiin pystyviä tela- tai puolitela-ajoneuvoja. Maastokuorma-autoja käytetään tavaroiden ja ihmisten kuljetustehtäviin huonokuntoisilla teillä tai tiestön ulkopuolella. Niitä on erityisesti sotilaskäytössä, lisäksi niitä hyödynnetään pelastus- ja huoltotehtävissä sekä hinauskäytössä vaikeissa tieolosuhteissa. Maastokuorma-autoilla harrastetaan myös truck trial -maastoajokilpailuja.
Sotilaskäytössä maastokuorma-autoa käytetään erilaisissa tehtävissä, joihin käytettiin aiemmin muita moottoriajoneuvoja, kuten tavallisia kuorma-autoja, maastoautoja, traktoreita ja tykinvetäjiä, sekä vetohevosia. Materiaali- ja henkilökuljetusten ohella maastokuorma-autoja käytetään kaluston vetäjinä ja alustoina.
Etenemiskykyä parantava neliveto tai "jokapyöräveto" on keskeisiä maastoauton, myös maastokuorma-auton ominaisuuksia. Jo ensimmäisessä maailmansodassa oli käytössä nelivetoisia ajoneuvoja, joita käytettiin rintamalle suuntautuviin tavarakuljetuksiin. Four Wheel Drive Auto Companyn valmistaman 3-tonnisen FWD Model B Ammunition Carrierin nimi viittaa ammusten kuljettamiseen. FWD:n vuoden 1920 mallia tuotiin kaksi myös Suomeen.
Varhaisia monipyörävetoja kuorma-autoihin tehtiin myös muuntamalla kaksivetoisen (4x2) kuorma-auton rakenteita ja voimansiirtoa. Rakenteeseen lisättiin yksi vetävä pyöräpari, jolloin syntyi 6x4-vetotapa. Tällainen rakenne oli DAF:illa työskennelleen Hub van Doornen ja eversti Piet van der Trappenin yhteistyönä vuodesta 1937 kehittelemä "Trado". Trado-konstruktio oli käytössä vielä kuusipyörävetoisessa DAF YA 328:ssa, jonka tuotanto alkoi 1952.


title: Maastokuorma-auto

text:
Toisen maailmansodan aikaisista nelivetoisista kuorma-autoista tunnettuja ovat mm. Studebaker US6, GMC CCKW-352, International M-5-6 sekä Chevrolet G 7100, jonka kaksiakselista nelivetoversiota kutsuttiin vain Chevyksi. 6 x 6-versio puolestaan tunnettiin nimellä Jimmy.
Studebakeria, GMC:tä ja Internationalia vietiin lend & lease- eli lainaus- ja vuokrausohjelman puitteissa Neuvostoliittoon, missä niiden pohjalta kehitettiin mm. GAZ-63:een ja ZIS-151:een johtaneet prototyypit.
Saksan armeijan käyttämää Opel Blitz-36-6700A -nelivetokuormuria valmistettiin vuosina 1937-1944.


title: Maastokuorma-auto

text:
Heinäkuussa 1941 ostettujen International D-246F -kuorma-autojen kantavuus oli 9 tonnia ja vetotapa 6 x 4. Niitä käytettiin tykinvetäjinä ja lavalla kulki tykkien maastovetäjä, McCormick TD-14 -telatraktori.
Saksasta 1944 hankittujen Sturmgeschütz III-rynnäkkötykkien mukana Suomeen tuli nelivetoisia Bussing-Nag 4500 A -korjaamoautoja sekä panssareiden hinaamiseen tarkoitettuja raskaita Sd.Kfz.9 -puolitela-ajoneuvoja, jotka Suomessa tunnettiin nimellä Famo.
Sodan jälkeen Suomi osti liittoutuneiden ylijäämästä kevyempiä, White M2-puolitela-ajoneuvoja. Puolustusvoimat käytti niitä tykinvetäjinä, mistä ne suoriutuivat 1950-luvun vaihtoehtoihin nähden hyvin, mutta niiden käyttöaika jäi lyhyeksi. Osa Whiteista muunnettiin heti niiden maahan tultua Vanajan Hämeenlinnan tehtailla siviilikäyttöön.


title: Maastokuorma-auto

text: Suomi käynnisti sotamateriaalihankinnat Neuvostoliitosta vuonna 1959 puolustusvoimain komentaja Sakari Simeliuksen tehtyä niitä koskevan aloitteen. Maastokuorma-autojen osalta tämä merkitsi aluksi 86 kappaletta Zil-157-mallia, jotka saapuivat vuonna 1962.


title: Maastokuorma-auto

text: Eritasoisesti maastokelpoisia kuorma-autoja ovat Suomessa valmistaneet Vanaja, Sisu ja Patria Vehicles sekä insinööritoimisto Protolab.


title: Maastokuorma-auto

text: Talvella 1958 puolustusvoimat testasi 35:n kuorma-auton ominaisuuksia erityisesti tykinvetäjinä. Testin voitti Vanaja VKN 3600, tätä koetta varten rakennettu prototyyppi. 1960-luvulta lähtien puolustusvoimat käytti neliportaista maastokelpoisuusluokitusta, jonka painopiste oli maastoliikkuvuudessa. Erittäin maastokelpoinen (luokka I) oli esimerkiksi Bandvagn-telakuorma-auto.Luokkaan II (maastokelpoinen) ylsivät Proto-Sisu, White M-2 ja Unimog, joista viimeksimainittua pidetään maastotraktorina. Huonolla tiellä (luokka III) selviytyi esim. ZiL-157.


title: Maastokuorma-auto

text: Vuonna 1965 otettiin puolustusvoimissa käyttöön ensimmäinen 18 kappaleen erä Suomen Autoteollisuuden (Sisu) kehittämää ja valmistamaa Sisu KB-45:ttä. Mallin myöhemmätkin versiot (A-45, AH-45) tunnetaan koekappaletta kuvaavalla lempinimellä "Proto".


title: Maastokuorma-auto

text: A-45:n seuraajaksi keskiraskaana maastokuorma-autona kehitettiin vedettävien tykkien koon kasvaessa Sisu SA-sarja, jonka kaksiakselinen malli SA-150 tuli Suomen puolustusvoimien käyttöön vuonna 1982. Sitä alettiin jo suunnitteluvaiheessa kutsua nimellä "Masi". Raskaiden kenttätykkien vetäjäksi tarkoitettu raskaampi 6x6-vetoinen malli SA-240 (prototyyppinä "SA-180") tuli käyttöön lyhyenä sarjana 1987 ja laajempi valmistus alkoi 1988.


title: Maastokuorma-auto

text: Sisu SA-240:ää seurasi Suomen puolustusvoimissa Sisu E11T 8×8 ja sitä puolestaan Sisu E13TP 8×8 -malli.


title: Maastokuorma-auto

text: Suomalainen suunnittelu- ja insinööritoimisto Protolab on saanut syksyllä 2015 valmiiksi ensimmäisen prototyypin PMPV 6 x 6 (Protected Multipurpose Vehicle) -maastokuorma-autosta, josta käytetään lempinimeä Misu. Ajoneuvon suunnittelussa keskeistä on ollut suojaus miinoja ja muita räjähteitä, kuten tienvarsipommeja, sekä sirpaleita ja luoteja vastaan. Ajoneuvo on Nato-vaatimusten mukainen, jokapyörävetoinen, uintikykyinen ja kuljetettavissa ilmateitse. Prototyyppi kuljettaa kymmenen sotilasta tai kymmenen tonnin tavarakuorman.


title: Maastokuorma-auto

text:
Maastokuorma-autoja on pidetty Suomen lainsäädännössä sotilasajoneuvoina, joihin liittyviä seikkoja käsiteltiin sotilasajoneuvoasetuksessa. Sotilasajoneuvoasetus 901/1987 2 luku 2 § piti maastokuorma-autoa tavarankuljetusajoneuvona, jossa on joko jokapyöräveto tai kumitelat. Edellisen korvannut sotilasajoneuvoasetus 560/1992 ottaa huomioon myös sellaiset autot, joissa on enemmän kuin kolme akselia ja useampia vetotapoja. Tällöin yksi akseli saa olla ilman vetoa. Muilla akseleilla veto voi olla kiinteä tai pois kytkettävissä. Maastokuorma-auton alalajeina tämä asetus tunnistaa sekä tela- että puolitelakuorma-auton.
Sotilasajoneuvoja koskevat erityissäädökset on vuodesta 2006 lähtien annettu puolustusministeriön asetuksella. Asetus 180/2006 ei enää määrittele maastokuorma-autoa. Sen sijaan siinä annetaan määräyksiä mm. mitoituksesta, liukuesteistä, nopeudesta ja jarruista.


title: Kouvolan ravirata

text: Kouvolan ravirata on Kouvolassa Ravikylän kaupunginosassa sijaitseva ravirata. Se on Oulun Äimäraution jälkeen Suomen toiseksi pisimpään samalla paikalla toiminut ravirata.